EBRD: Kredit od 72,25 mln evra za novu deponiju u Beogradu\nTanjug 2. oktobra 2019. 13:23\nBEOGRAD – Evropska banka za obnovu i razvoj (EBRD) je saopštila danas da će obezbediti 72,25 miliona evra kredita za izgradnju novih objekata za upravljanje čvrstim otpadom na beogradskoj deponiji Vinča.\n“Otpad koji se na beogradskoj deponiji u Vinči gomilao preko 40 godina biće očišćen, a na istom mestu biće izgrađeni novi objekti za upravljanje čvrstim otpadom zahvaljujući zajedničkom ulaganju međunarodnih kreditora”, navodi se u saopštenju EBRD-a.\nTa institucija će za učesnike projekta urediti sindikovani kredit od 35 miliona evra, a mobilisaće i 21 milion evra koncesionih sredstava koje finansira fond TaiwanICDF.\nUkupnu investiciju realizovaće kompanija „Beo Čista Energija doo“, preduzeće za posebne namene koje su osnovale globalno-komunalno preduzeće SUEZ, japanski konglomerat Itoću i Marguerite Fund, panevropski investicioni fond koji investira u obnovljive izvore energije, energetiku i transport.\nTe tri kompanije su 2017. godine sklopile 25-godišnje javno-privatno partnerstvo (JPP) sa Gradom Beogradom s ciljem realizacije prve velike JPP infrastrukturne investicije u oblasti zaštite životne sredine u regionu Zapadnog Balkana.\nInvesticija obuhvata izgradnju postrojenja za proizvodnju energije iz otpada, postrojenja za građevinski otpad (CDV), sanaciju, zatvaranje i rehabilitaciju postojeće deponije i izgradnju nove deponije u skladu sa pravilima Evropske Unije.\nNova postrojenja zameniće postojeću deponiju u Vinči, u predgrađu Beograda, koja je nesanitarna i dostiže svoj maksimalni kapacitet.


Srbija Info Vesti / Najave događaja\n"Početak za imetak"\nU okviru promotivno - edukativne kampanje Ministarstva za privredu i privatizaciju "Početak za imetak", timovi stručnjaka iz Ministarstva će tokom sledeće nedelje posetiti nekoliko gradova u Srbiji:\n22.septembar - Smederevo - v.d. direktor Agencije za privatizaciju Vladimir Čupić\n24.septembar - Vršac - zamenik ministra dr Mirko Cvetković\n25.septembar - Novi Sad - ministar Aleksandar Vlahović\n26.septembar - Negotin - zamenik ministra dr Mirko Cvetković\n27.septembar - Kikinda - v.d. direktor Agencije za privatizaciju Vladimir Čupić\n28.septembar - Prokuplje - zamenik ministra dr Mirko Cvetković\n29.septembar - Zaječar - ministar Aleksandar Vlahović\nCilj poseta su razgovori sa predstavnicima najznačajnijih privatnih i društvenih preduzeća u regiji, predstavnicima lokalnih vlasti, opštinskih sindikata, banaka, privrednih sudova i drugih značajnih institucija.\nMinistarstvo za nauku, tehnologiju i razvoj, u saradnji sa Saveznim ministarstvom za obrazovanje i nauku SR Nemačke i Stainbs transfer centrom za jugoistočnu Evropu, organuzuje jugoslovensko-nemački seminar pod nazivom "Start ap kompanije zasnovane na inovacijama i tehnologijama sa univerziteta i naučno-istraživačkih organizacija".\nDvodnevni seminar biće održan 25. i 26. septembra u Centru "Sava", aneks B. Svečano otvaranje seminara zakazano je za 25. septembar u 9 časova.\nUžice - Delegacija Vlade Republike Srbije na čelu sa predsednikom dr Zoranom Đinđićem posetiće u utorak 25. septembra Zlatiborski okrug. Članovi Vlade Srbije sastaće se sa predstavnicima lokalne samouprave i privrede.\nPres služba Vlade Srbije organizuje prevoz do Užica. Polazak autobusa je u 8 časova ispred zgrade Vlade Srbije u Nemanjinoj ulici broj 11, a dolazak u Beograd planiran je za oko 18 časova.\nNovinare treba akreditovati u ponedeljak 24. septembra do 17 časova na brojeve telefona i faksa Pres službe 3617-697 i 3617-706.\nBanja Koviljača - Predstavnici Ministarstva trgovine, turizma i usluga prisustvovaće prezentaciji multimedijalnog CD roma "Banje Srbije", prvog iz serijala "Blago Srbije", čiji je pokrovitelj ovo resorno Ministarstvo.\nPrezentacija će biti održana u Banji Koviljači 26. septembra u 12 časova.\n9.00 časova - Polazak autobusa isperd plivališta Tašmajdan u Ulici Ilije Garašanina\n12.00 časova - Prezentacija CD roma\n13.00 časova - Konferencija za novinare\n14.00 časova - Obilazak Specijalne bolnice za rehabilitaciju\nPrevoz je obezbeđen. Akreditacije poslati do 25. septembra do 10 časova na faks Pres službe Vlade Srbije 3617-697 i 3617-706.


Tači negira da je dogovorio privilegije za Srbe\nNovoizabrani predsednik Kosova Hašim Tači izjavio je danas da je njegov izbor bio u skladu sa Ustavom i zakonima Kosova i dodao da nema sumnje da će Specijalni sud za ratne zločine bivših visokih zvaničnika OVK biti funkcionalan. Na pitanje da li je moguće da i sam bude medju optuženima za zločine OVK, Tači je za Glas Amerike kazao da će sve obaveze izvršavati u skladu sa Ustavom i zakonom Kosova. „Mislim da će ovaj proces biti prednost za Kosovo i snažan argument konsolidacije naše zemlje u odnosu na mejunarodnu zajednicu, zato nema nikakvog uznemirenja niti sumnje, jer nemamo šta da krijemo“, rekao je Tači.\nDodao je da OVK nije gazila medjunarodne zakone i konvencije, već samo „zakone (Slobodana) Miloševića“.\nTači je negirao da je dogovorio privilegije za srpsku zajednicu u zamenu za to što su poslanici Srpske liste obezbedili kvorum pri njegovom izboru za predsednika u Skupštini Kosova.\n„Manjine su vrednost kosovskog društva, imaju svoja ustavna, zakonska i politička prava. Oni su Kosovari. Mi gradimo i jačamo naš državni identitet, zato ću snažno raditi na što večem približavanju srpske zajednice u institucijama. Oni su deo našeg parlamenta, vlade i lokalne vlasti. Rade po Ustavu i kosovskim zakonima i mi smo u službi svih gradjana i očekujem da će etnička tolerancija snažno poslužiti mojoj viziji o novom, evropskom i multietničkom Kosovu. Samo tako možemo da imamo uspeha“, kazao je Tači.Prema njegovim rečima, Kosovo je tokom njegovog izbora uspešno položilo još jedan ispit.\n„Položilo je jedan izvanredan, demokratski, ustavni, zakonski , transparentan i politički korektan ispit. Sada je vreme da svi bez etničkih i političkih razlika nastavimo da radimo zajedno na ostvarivanju naših prioriteta i na jačanju i konsolidaciji naše države. To je moj prvi zadatak, biće to prioritet novoizabranog predsednika Republike Kosovo“, rekao je Tači. Upitan kako će raditi sa opozicijom koja je protestovala zbog njegovog izbora, Tači je rekao da će bez predrasuda raditi sa svima. „Nemam predrasuda ni prema kome, naprotiv, ponudiću dobru volju, ponudiću razumevanje u razmatranju njihovih uznemirenja, kako bismo svi bili ujedinjeni u zajedničkim državnim interesima“, kazao je Tači.


Naslov: Muzej astronomije Ned 1 Dec - 1:42\nBeograd dobija prvi muzej astronomije\nPrvi objekat muzeja je završen, ostaju još manji radovi, rekao je Tanjugu direktor opservatorije dr Zoran Knežević ističući da će time vredno astronomsko nasleđe osnivača i graditelja opservatorije Milana Nedeljkovića i Vojislava Miškovića postati dostupno široj javnosti.\nNajveći broj teleskopa i uređaja opservatorije sa "zvezdarnicom" po kojoj su najpre brdo na kojoj je smeštena, a potom i čitav kraj i opština dobili ime Zvezdara, dobijen je na ime ratne reparacije od Nemačke posle Prvog svetskog rata, za žrtve koje je Srbija u tom ratu podnela.\nZbog toga je osnovana “ispostava” opservatorije, astronomska stanica na Vidojevici nadomak Prokuplja koja pretenduje da bude jedna od najvećih u regionu jugistočne Evrope. Između ostalog, tamo je u pokretnoj kupoli smešten teleskop sa primarnim ogledalom prečnika 60 centimetara, a u drugoj fazi u planu je instaliranje daleko većeg robotizovanog teleskopa prečnika ogledala od 1,4 metra.\nNaučnici su sa Zvezdare otkrili na desetine manjih planeta od kojih je petnaestak uvršteno u Međunarodni astronomski katalog. Nazvane su Srbija, Jugoslavija, Beograd, Tesla, Milanković, Simonida, Vojislava, Zvezdara, Tito...\n"Ovaj trenutak je za mene od posebnog značaja, jer podsećamo na veliki rad i trud koji je uložio moj stric da izgradi ovakav jedan objekat i danas u funkciji za našu zemlju."\nFotografije u tekstu deo su prošlogodišnje izložbe "Kuća na zvezdanom putu" organizovane povodom 125 godina Astronomske opservatorije Beograd.


Mašine iz Beograda koje su brojale glasove u Americi (video)\nM. K. 14. novembra 2020. 06:15\nNi američki predsednički izbori nisu mogli da prođu, a da Srbija ne dođe u centar pažnje. Softver za mašine koje broje glasove u SAD dolazi iz Beograda, a Sputnjik ekskluzivno objavljuje fotografije prostorija u kojima je radila ta kompanija.\nNa slikama se vide mašine za brojanje glasova kompanije „Dominion“ na kojima piše naziv firme, a postavio ih je na sajt za izdavanje nekretnina „City expert“, vlasnik koji im je izdavao prostorije.\nKako saznajemo kanadska kompanija „Dominion“, koja proizvodi mašine za brojanje glasova, proletos je iz ovog prostora preselila svoju kancelariju u Srbiji u druge prostorije koje su takođe u Beogradu.\nKompanija „Dominion“ proizvodi mašine koje se koriste na američkim predsedničkim izborima i pored sedišta u Torontu, američkog dela kompanije u Denveru, ta kompanija ima i kancelariju u Beogradu. Ona se donedavno nalazila na Paliluli, u Ulici Osmana Đikića, a sada je na novoj adresi.\nPrema tvrdnjama pojedinih američkih novinara koji izveštavaju iz Bele kuće, upravo u Beogradu nastao je softver korišten na poslednjim američkim predsedničkim izborima.\nKongres potvrdio: Džo Bajden je novi predsednik Amerike\nČetvoro mrtvih na protestu, tuča, pucnjava i upad u Kongres (video)\nAmerički predsednik i predsednički kandidat Donald Tramp optužio je taj softver za neregularnosti i pripisivanje njegovih glasova protivkandidatu Džou Bajdenu.\nPrema izvorima američkih medija, na prethodnim izborima 2016. godine, oko 70 miliona glasača koristilo je ove mašine, a Džordžija ih je uvela prošle godine.\nPravni tim Donalda Trampa tvrdi da su na poslednjim izborima korištene u najmanje 28 država SAD.\nSam predsednik Donald Tramp optužio je ovaj softver da mu je izbrisao 2,7 miliona glasova u celim SAD, te da je veliki broj njegovih glasova, na stotine hiljada, pripisao Džou Bajdenu.\nSa druge strane, američka Bezbednosna agencija za infrastrukturu (CISA), koja se bavi i sajber-bezbednošću izbora, saopštila je, zajedno sa članovima državnih savetodavnih komisija za praćenje izbora, kako „nema dokaza da je bilo brisanja ili menjanja glasova“ i da su predsednički izbori održani 3. novembra bili „najbezbedniji u američkoj istoriji“.\nPašinjan spreman na izbore,ako opozicija prihvati neke uslov\nUN: Rusija snosni odgovornost za trovanje Navaljnog\nUpotreba Džonon&Džonson vakcine u SAD za 24-48 sati\nCela Mađarska peče kolače za radnike hitne pomoći\nBlinken: S. Arabija i vlada Jemena žele kraj rata u Jemenu\nIzvestiteljke UN traže nezavisnu medjunarodnu istragu…


Tanjug 24. januara 2021. 10:20\nAMSTERDAM – Holandska aviokompanija KLM će nastaviti da obavlja duge letove, uključujući i one koje se tiču distribucije vakcine, nakon dogovora sa vladom da se osoblju aviona koje se vraća iz inostranstva priznaju brzi antigen testovi na kovid.\nKLM je ranije u toku nedelje saopštio da će obustaviti 270 letova na dužim relacijama prema Holandiji, kao rezultat novih restriktivnih mera, kojima se zahteva od putnika i osoblja da pokažu dokaz da su negativni na brzom antigen testu koji je urađen neposredno pre ulaska u avion, preneo je Rojters.\nKLM je tada poručio i da će biti nemoguće održati letove prema zemljama koje imaju visoku stopu infekcija, kao i da bi bio rizik ostaviti posadu na cedilu.\nPostojala je mogućnost i da kargo letovi koji su namenjeni za distribuciju vakcina budu otkazani, ali je juče postignut kompromis, pa će posada raditi pre polaska iz Holandije antigen testove, kao i po povratku iz visokorizičnih područja.\nPutnici koji dolaze iz zemalja u kojima su otkriveni visokozarazni sojevi kovida moraju da pokažu negativan antigen test urađen neposredno pre ulaska u avion, kao i negativan PCR test koji nije stariji od 72 sata.


Rusija i Indija jačaju energetsku saradnju - 19.01.2020, Sputnik Srbija\nIndija je prekinula uvoz sirove nafte iz Irana nakon što su SAD odbile da produže njeno izuzeće od sankcija na uvoz nafte iz ove islamske republike, koja je... 19.01.2020, Sputnik Srbija\n© Sputnik / Svetlana Maйorova / Uđi u foto-galerijuGasovodni sistem "Istočni Sibir - Tihi okean" u morskoj naftnoj luci Kozmino u Rusiji\n© Sputnik / Svetlana Maйorova\nIndija je prekinula uvoz sirove nafte iz Irana nakon što su SAD odbile da produže njeno izuzeće od sankcija na uvoz nafte iz ove islamske republike, koja je pokrivala oko 10 odsto ukupne indijske potrebe za energentima. Ova zemlja teži da smanji energetsku zavisnost od zemalja Bliskog istoka, što je dovelo do povećanja broja projekta sa Rusijom.\nRusija i Indija grade atomske energetske stanice, imaju zajedničke nuklearne projekte, ali razvijaju i veliki broj drugih projekata u oblasti energetike, ističe Stanislav Mitrahovič, glavni ekspert Fonda za Nacionalnu energetsku bezbednost i naučni saradnik Finansijskog univerziteta pri Vladi Ruske Federacije.\n„Kada je reč o nafti, Rusija i Indija su u poslednjih nekoliko godina povećale saradnju. Indijske kompanije, odnosno glavna indijska kompanija ONGS, sa partnerima je kupila 49 procenata ’Vankorskog naftnog projekta‘ u Rusiji. ’Vankorski projekat‘ je jedan od najvećih projekata realizovanih u postsovjetskom periodu“, rekao je Mitrahovič.\n„Rosnjeft“ je za nekoliko milijardi dolara prodao gotovo polovinu udela ovog važnog naftnog projekta Indijcima, ali je u zamenu kupio veliki udeo u indijskoj kompaniji „Esar oil“ koja ima u vlasništvu fabrike za preradu nafte i proizvodnju pumpi.\nKako je iranska nafta pokrivala blizu 10 odsto indijske potrebe za energijom, postavljalo se pitanje da li Rusija može da obezbedi dovoljne količine „crnog zlata“. Eksperti ističu da se Indija snabdeva energentima iz Saudijske Arabije i Iraka i Rusije, koja ne isporučuje naftu samo iz sopstvenih rezervi.\n„Nafta se i iz Venecuele doprema u Indiju preko ruskog posredništva. Predstavnici ’Rosnjefta‘ su govorili o tome da kupuju aktivu u Venecueli kako bi potom prodavali naftu u Indiji“, objašnjava ekspert.\n© Sputnik / Aleksandar MilačićRafinerija nafte „Gaspromnjefta“ u Omsku, Sibir, Rusija\nSaradnja u oblasti gasa još uvek u začetku\nZa razliku od nafte, saradnja u oblasti gasa se sporije razvija, ali ipak postoji. Kao primer može se navesti indijska kompanija „Gail“ koja kupuje gas od „Gasproma“ u malim količinama i ovde se prvenstveno radi o gasu koji se isporučuje u tečnom stanju. Bez obzira na trenutnu situaciju, Mitrahovič smatra da postoji perspektiva za porast i intenziviranje saradnje u sektoru gasa.\n„Indija bi mogla aktivno da sarađuje sa ’Novatekom‘, i već su zaključeni preliminarni sporazumi. ’Novatek‘ će isporučivati gas sa Arktika“, objašnjava ekspert.\nPostoji projekat za izgradnju gasovoda u Indiji, ali je on previše apstraktan i mala je verovatnoća da će biti realizovan, jer uključuje izgradnju gasovoda kroz planine. Ekspert smatra da će ovaj projekat postojati na papiru još nekoliko desetina godina, ali da je do tada saradnja u oblasti tečnog gasa, nafte, nuklearne energije i zajedničkih investicija sigurna.\nIndija je sestra bliznakinja Kine kada je reč o energetici. Radi se o zemlji u razvoju, koja će zbog rasta ekonomije i naseljavanja imati sve veće potrebe za energentima. S druge strane, siromaštvo i veliki broj socijalnih i ekonomskih problema pružaju malo prostora i mogućnosti za razvoj obnovljivih izvora energije, koji u svakom slučaju ne bi mogli da zadovolje potrebe ovako velike države. Prema rečima eksperata, Indija trenutno u velikoj meri zavisi od uglja, baš kao i Kina. To ukazuje i na ozbiljne ekološke probleme zbog velike emisije štetnih gasova. Ovo su samo neki od razloga zbog kojih će u Indiji rasti potreba za gasom i naftom, a samim tim i sve bliža saradnja sa Rusijom, uz već postojeću dobru vojno-tehničku saradnju.


Qplay tricikli Prime 4u1 Red cena, cene Srbija, prodaja Beograd Novi Sad Niš\nQplay tricikli Prime 4u1 Red cene\nEPonuda nije internet prodavnica već Vam omogućava da brzo i lako nađete Qplay tricikli Prime 4u1 Red po najjeftinijoj ceni. Naš cilj je da kupci budu što bolje informisani o ponudi Qplay tricikli Prime 4u1 Red na tržištu Srbije. Vrlo lako nalazite željeni proizvod za kategoriju Tricikli za decu cene, ne morate da lutate od sajta do sajta za Qplay Tricikli za decu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Qplay tricikli Prime 4u1 Red sa PRODAVCEM. EPonuda ne može da garantuje potpunu tačnost specifikacije i slika za Qplay tricikli Prime 4u1 Red. Pre kupovine, podatke za Qplay tricikli Prime 4u1 Red proverite na sajtu PROIZVOĐAČA.


Radni Dan U Skladištu U Elemiru U Doba Koronavirusa - NIS\nAutor: tim NIS-a 11.04.2020 • 6 min read\nKolega Vladimir, koji radi u našem skladištu u Elemiru pored Zrenjanina, podelio je sa nama priču o jednom radnom danu u uslovima vanrednog stanja i epidemije koronavirusa. Sve je ilustrovao fotografijama, koje će u našoj arhivi zauvek ostati kao podsetnik na ova vremena i profesionalizam i predanost naših zaposlenih.\nSa Vladimirom razgovaramo o organizaciji posla u vanrednim okolnostima:\n-Jutros smo održali stop sat sa kolegama u Elemiru, gde smo ih uputili u sve što je novo i važno u kompaniji, i organizovali, još jednu u nizu, obuku o korišćenju zaštitne opreme – maski i rukavica. Zatim, pomenuli smo kako se pristupa kolegama iz drugih firmi, odnosno trećim licima koji dolaze po materijal u naše objekte. S obzirom da radimo u skladištu, ne dozvoljavamo nikome osim naših kolega da ulaze u objekat. Dokumentacija se donosi do ulaza u prostorije, a onda se dokumenta obrađuju u kancelarijama. Kolege u kancelarijama su na propisanom rastojanju jedne od drugih – kaže Vladimir i dodaje da imaju dovoljne količine sredstava za dezinfekciju koje redovno koriste. Prostorije se takođe redovno dezinfikuju – imaju dozatore na svakom ulazu, kao i u svakoj prostoriji.\nKako bi se zaštitili naši zaposleni, njihov kontakt sa trećim licima je vrlo ograničen.\n– Naše kolege ne prilaze krajnjim korisnicima koji dolaze, imamo posebne procedure za primanje dokumentacije, pregledanje robe i utovar-istovar – ističe naš kolega.\nTakođe, svi članovi tima iz Elemira imaju praksu da svakog jutra beskontaktnim termometrom mere temperaturu kada dođu na posao.\n-Slika, na kojoj smo formirali trougao, prikazuje naš sastanak na otvorenom. Hteli smo da pokažemo da se pridržavamo svih mera zaštite, i ovde je rastojanje između svakog od nas 3-4 metara – komentariše sliku Vladimir i zaključuje:\n-Naši svakodnevni sastanci su važni jer razgovaramo o svemu što se, tokom vanrednog stanja, događa u našoj kompaniji i u zemlji. Samo primenjivanjem svih mera zaštite, ali i racionalnim razmišljanjem i razgovorom, možemo da prevaziđemo ove izazove.\n11.04.2020 20531 pregleda


FPL uvek više od igre: Gužva u vrhu TNation lige - TNation\nPosted by: Igor Miksa\nDve trećine najpopularnije Fantasy igre na svetu je iza nas i pravo je vreme da se napravi rezime dosadašnjeg dela takmičenja (trećeg po redu) u “TNation FPL 2019/20” ligi. Ove sezone 30 menadžera iz naše kompanije učestvuje u borbi za prestiž i vredne nagrade. U borbi koja će, sudeći po stanju na tabeli, biti najzanimljivija i najneizvesnija do sada. Ali da krenemo od početka…\nSiniša Kresojević, sa svojim timom “FC Fire Dragon”, imao je furiozan start takmičenja. Odlična anticipacija i pravovremeni transferi doveli su do toga da od samog starta zasedne na vrh tabele i već nakon nekoliko kola stekne priličnu prednost u odnosu na većinu menadžera. Srećom po sve takav tempo je bilo teško održati, pa su neki igrači to iskoristili da uhvate priključak i ne dozvole da titula bude odlučena u tako ranoj fazi takmičenja.\nDebitant u TNation ligi, ali ne i u samom takmičenju, Igor Mikša sa svojim timom “Show Me the Mané”, trenutno je na drugom mestu sa samo 10-ak poena iza Siniše. Još je manja razlika između njega i Miloša Podgorca, drugoplasiranog iz prve i trećeplasiranog iz prošle sezone. Da li će “Sir Tomy” ostvariti i treći uzastopni plasman u Top 3, ostaje da se vidi. Njemu za vratom diše Goran Medenica, koji je prošle godine zauzeo odlično drugo mesto. “Svemir Zeka” je svojom igrom do sada svakako istakao kandidaturu za još jedan plasman u sam vrh. Isto važi i za Filipa Popovića na petom i Stefana Radojčića na šestom mestu. Može li Stefanov “Synectis” ponoviti rezultat od pre dve godine kada je superiorno osvojio prvo mesto i sezonu završio u sjajnih Top 1500 u svetu – saznaćemo u maju.\nTo su dakle igrači koji će do samog kraja voditi veliku borbu za prva tri mesta. Naravno, ne samo zbog trenutnog plasmana na tabeli, već prvenstveno zbog odličnih rezultata na svetskom nivou, koje je svaki od njih više ili manje ostvarivao u svojoj FPL karijeri.\nNaravno, svaki iole iskusniji FPL menadžer zna da nijedan rezultat nije nedostižan, pogotovo što je do kraja ostalo 15-ak kola i dosta neiskorišćenih čipova. Što znači, uz prave poteze i preko potrebnu dozu sreće (neizbežan činilac ove igre koji “izluđuje” sve takmičare) svakako da i drugi igrači mogu da se uključe u borbu za najviši plasman. Jedan od njih je Rade Jovišić, prošlogodišnji šampion TNation lige. Rade se od samog početka muči da povrati prošlogodišnju formu, ali u poslednjih nekoliko kola nam je pokazao da “Red_Zmaja” još nije dao završnu reč. Međutim, ako želi da se priključi gore navedenoj grupi menadžera, i opravda izreku da “zmaj udara repom”, više nema pravo na loš potez.\nA pred nama je i prvo “duplo” kolo, što je uvek dobra prilika za svakog menadžera, da uz pravu selekciju igrača i izbor kapitena “preokrene” svoju sezonu.


Održavanje biljaka – Gardenia Decoration\nUvek sveže biljke\nNaša usluga održavanja biljaka\nReprezentativni izgled biljaka uslovljen je adekvatnim uslovima i negom\nNaša usluga održavanja biljaka u Vašem prostoru je specijalizovana upravo da biljkama obezbedi režim zalivanja, orošavanja, prehranjivanja i svega ostalog što će omogućiti da one što duže ostanu vitalne i urednog uzgeda.\nNaš tim ljudi koji obavlja održavanje je profesionalno obučen i sa velikim iskustvom.\nOdržavanje biljaka se može obavljati pre, tokom i nakon radnog vremena u skladu sa Vašim potrebama i bez remećenja Vaših poslovnih aktivnosti.\nJednom nedeljno, ukoliko biljke ne zahtevaju drugačiju dinamiku.\nPopusti, najmovi i mnogo drugih pogodnosti\nKorisnici usluga održavanja ostvaruju benefite koji se odnose na sve buduće kupovine biljaka i saksija, u vidu posebnih popusta, zatim povoljnijih cena najam biljaka i dekoracija za dogadjaje uz odredjen broj gratis najmova tokom godine.\nUkoliko ste zainteresovani, možemo dogovoriti sastanak u Vašim prostorijama gde ćemo detaljnije predstaviti samu uslugu i ujedno konstatovati trenutno stanje biljaka u cilju planiranja adekvatnog režima nege.\nOdržavanje biljaka obavlja profesionalno obučen tim sa velikim iskustvom.\n+381 (0)63 222 791\n+381 (0)69 683 742


"Sve što je planirano to je i urađeno. Imali smo malo problema sa vremenskim neprilikama, kao i svi, ali smo izvukli maksimum iz cele situacije i ja sam zadovoljan odrađenim poslom", rekao je Rašović.\nOn je dodao da nema zamerki na zalaganje igrača i naveo da su oni "sve odradili maksimalno profesionalno".\n"Očekujem kompletan tim do polaska na put. Došli su Nemanja Vidaković, Nemanja Tubić i Enver Alivodić i možda još neka pojačanja što ćemo znati do 26. januara. U Antaliji ćemo imati bolje uslove, treniraće se na travnatoj podlozi i to je fudbalskija atmosfera. Odigraćemo četiri utakmice sa ozbiljnim protivnicima", rekao je Rašović.\nBojan Miladinović i Rašović\nFudbaler Napretka Bojan Miladinović naveo je da je atmosfera u ekipi na vrhunskom nivou i pored napornog rada.\n"Atmosfera u klubu je možda i bolja nego što je jesenas bila. Svi se maksimalno zalažu i gledaju da ispoštuju zahteve trenera. Hemija na treninzima je odlična, što se može i videti. Čekamo početak drugog dela priprema u Antaliji koje ćemo maksimalno dobro odraditi i dočekati spremni nastavak prvenstva", rekao je Miladinović.\nEkipa Napretka će u Antaliji boraviti od 26. januara do 9. februara. Za to vreme odigraće četiri pripremne utakmice, a protivnici su Jagelonija iz Poljske, Saburtalo iz Gruzije, ukrajinski Černomorec i Mladost Doboj Kakanj.


Tim Aleksandra Džikića je na kraju slavio sa 90:86 i izborio duel sa Partizanom, koji je u prvom meču u Laktašima savladao Mornar sa 91:77.\nMučenje sa vicešampionom Bosne i Hercegovine je trajalo dugo, predugo, ali su prvo Suad Šehović i Nemanja Gordić pogodili trojke za 75:73, Filip Barović zakucao, a Erl Klark položio za 79:73. Kada je stariji Šehović pogodio svoju treću trojku za 84:77 u 37. minutu, činilo se da je sve gotovo.\nTada je, međutim, Igokea prišla na 86:85 i imala šansu da izjednači, ali je Tomislav Zubčić promašio drugo bacanje, a Erl Klark povisio na 88:85.\nDomaći su imali još jednu šansu da priđu, ali je Filip Adamović bio polovičan sa penala, a Gordić na drugoj strani pogodio oba bacanja i otklonio sve dileme...\nGordić je bio najefikasniji u pobjedničkom timu sa 19 poena, Nikola Ivanović i Erl Klark su dali po 15, a Aleksa Ilić je upisao 14 koševa, sedam skokova i dvije spektakularne rampe.\nU poraženom timu su prednjačili Zubčić sa 21 i Orlando Džonson sa 18 pogodaka.


Metla Komerc - Veleprodaja\nVeleprodaja preduzeća Metla komerc posluje na teritoriji Južnomoravskog regiona sa tendencijom širenja terena koji se trenutno prostire u poluprečniku od 130km od Leskovca u svim pravcima. Sektor veleprodaje čini tim od šestoro komercijalista koji redovno obilaze teren veleprodaje i brinu se o potrebama preko 2000 aktivnih kupaca.\nVeleprodajni magacini se nalaze u Leskovcu, Nišu gde je roba smeštena po principu srodnosti proizvoda. Magacini raspolažu opremom koja je u skladu sa svim Evropskim standardima u cilju što efikasnije i brže distribucije robe do naših kupaca.\nShow-room se nalazi u sastavu upravne zgrade, gde se profesionalni kupci mogu lično informisati o asortimanu i novinama, akcijama, dodatnim popustima i povoljnostima u kupovini.\nRadno vreme Show-room-a je od 8h do 16h svakog radnog dana a subotom od 08h do 15h.\nLjubazni i profesionalni službenici veleprodaje pobrinuće se da kupovinu obavite što povoljnije i brže, a transportni sistem Metle Komerc podržan odličnom logistikom dostaviće kupljenu robu u najbržem mogućem roku.\nJadranska bb 16 000 Leskovac\ntel: 016/ 223 - 600, 223 - 700\nMETLA KOMERC DOO\nJadranska bb, 16000 Leskovac\ntel/fax: 016/ 223 - 800\nSva prava na izmenu cena i informacija zadržava Metla Komerc d.o.o.


IslamBosna » Priznanje Kosova na kraju puta?\neunija, Kosovo, Srbija\n„Odnosi Srbije i Kosova i miran razvoj događaja moraju se, prema našem mišljenju, na kraju puta, završiti međusobnim priznanjem“, izjavio je predsjednik Evropskog parlamenta Martin Šulc (Martin Schulz) nakon razgovora sa premijerom Srbije, Ivicom Dačićem u Briselu. Naglasivši da je Evropskom parlamentu cilj da se omogući ulazak Srbije u EU Šulc je dodao: „Bez obzira na diplomatske potrebe, moramo da osiguramo mir. To je glavni cilj Evropskog parlamenta u ovom trenutku.”\nMartin Schulz otvoreno je rekao da Srbiji nema učlanjenja u EU bez priznavanja Kosova\n“Na kraju dugog puta, sasvim je jasno da je obostrano priznanje preduslov za pristup EU“. Ova izjava suprotna je ranijim izjavama zvaničnika Evropske komisije i Evropskog savjeta, koji su naglašavali da EU ima neutralan stav po pitanju statusa Kosova i da priznanje Kosova nije uslov za pristupanje Srbije EU. Martin Šulc je naglasio da “neke članice EU ne priznaju Kosovo, ali da EU, kao cjelina, traži od Srbije da prizna Kosovo“. Dodao uje i da je u pitanju jedno od najtežih i najdelikatnijih pitanja kako za Srbiju i Kosovo tako i za EU.“\nEvropski zvaničnici iznijeli su u Briselu očekivanje da će Srbija nastaviti sa ključnim političkim reformama, reformom pravosuđa, borbom protiv korupcije i kriminala, da će raditi na slobodi medija, zaštiti manjina, ali i na ekonomskim reformama zemlje. Kao ključni prioritet za sljedeći korak u procesu evrointegracija Srbije, zvanični Brisel navodi vidljiv i održiv napredak u odnosima sa Kosovom. Naglasivši svoju želju da vidi Srbiju kao članicu EU i zadovoljstvo predanošću vlade Srbije da „učini sve što je moguće“ kako bi približila zemlju EU, predsjednik Savjeta EU, Herman van Rompej, ističe da je budućnost Srbije u EU. „Evropska perspektiva Zapadnog Balkana je veliki uspjeh. Ona je pokrenula reforme u svim oblastima društva, poboljšala saradnju i pomogla da se održi mir i stabilnost u regionu. EU spremna je da pomogne Srbiji na evropskom putu, ali brzina procesa zavisiće od same Srbije.\nDačić: Ne pomjerajte tablu na kojoj piše „cilj“\nPremijer Srbije Ivica Dačić u ime Vlade Srbije u Briselu je ponovio jasno opredjeljenje Srbije da nastavi sa evrointegracionim procesom. On se zahvalio svojim evropskim sagovornicima na podršci, posebno naglasivši otvorenost razgovora sa Evropskim parlamentom o svim temama „pa i onima gdje nemaju zajedničko mišljenje“:\nIvica Dačić zahvalio se na otvorenosti i pored toga što u pogledu priznavanja Kosova ne postoji “zajedničko mišljenje”\nDačić je kao ciljeve nove vlade Srbije naveo izgradnju demokratskog i slobodnog društva, postojanje slobodne tržišne ekonomije, ravnopravnost svih građana , kao i Srbiju koja će biti faktor mira i stabilnosti u regionu. „Zahvaljujem se na iskrenim i pozitivnim porukama iz Brisela. Šanse za dobijanje datuma za početak pristupnih pregovora su u rukama Srbije. Ono što mi molimo naše partnere iz EU jeste da ne pomjeraju tablu na kojoj piše „cilj“. Premijer je dodao i da nova vlada ne dovodi u pitanje već postignute dogovore u dijalogu sa Prištinom i da je spremna na nastavak dijaloga ne samo o tehničkim već i o političkim pitanjima i to u okviru razgovora na visokom nivou.


Još 61 osoba preminula, 7.041 novozaraženih, na respiratorima 254 - Društvo - Dnevni list Danas\nPočetna » Društvo » Još 61 osoba preminula, 7.041 novozaraženih, na respiratorima 254\n2Piše: Danas Online 28. novembra 2020. 15.08 Izmenjeno: 15.16\nNa bolničkom lečenju je trenutno 7.011 pacijenata, od čega 254 na respiratorima.\nU poslednja 24 sata testirane su 18.592 osobe, a ukupno od marta 1.744.981.\nPredsednik Srbije Aleksandar Vučić ranije danas izjavio je da će danas biti težak dan, naročito po broju preminulih.\nDarija Kisić Tepavčević, ministarka za rad, zapošljavanje, boračka i socijalna pitanja i članica Kriznog štaba, navela je da su najstariji građani „najodgovorniji deo nacije“ i da je trenutno najveći procenat zaraženih korona virusom u grupi do 60 godina.\nEpidemiolog Branislav Tiodorović ocenio je da će krajem naredne sedmice ili od sredine decembra doći do postepenog smirivanja epidemiološke situacije, kao i da će nas „Crni petak“skupo koštati.\nPremijerka Srbije Ana Brnabić najavila je da će početkom nedelje biti održana nova sednica Kriznog štaba za suzbijanje epidemije korona virusa. Ona je kazala da nadležni „svakog dana“ razmišljaju o uvođenju novih mera za suzbijanje epidemije.\nS obzirom na konstantan rast novootkrivenih slučajeva, naša država trenutno ima jedan od najvećih brojeva zaraženih korona virusom na 100.000 u Evropi posmatrano kroz period od poslednjih 14 dana.\nHrvatska danas beleži 55 preminulih i 3.987 novozaraženih korona virusom, a Slovenija 43 preminula i 1.591 novi slučaj.\n28. novembra 2020. u 22.21\nPoslednji je trenutak da Kona, Kisićku,…, smestimo u skafandere i pošaljemo u crvenu zonu intenzivne nege ljudi na raspiratorima za koje Kisićka kaže da nemaju šanse da prežive.\nObučiti na brzinu i Vučića i Brnabićku iz KŠ pa u skafandere na sledeći (crni) petak.\nŽao Vučiću „mladih“ koji ne mogu da kupe krpe.\nTrgovci tudjim životima…\nKakav narod takva i drzava kaže:\n29. novembra 2020. u 08.56\nA nama deca mladja idu i dalje u skolu i to kada virus divlja sirom Srbije,strasno,sramotno i neodgovorno.\nI da li je to normalno pogotovo kada niko u svetu jos uvek tačno ne zna kakve sve virus ostavlja posledice u budućnosti svima koji su ga imali bez obzira na klinicku sliku .


Aktuelno / Štampa / Srpski malinari da uče od Poljaka\nMinistarstvo poljoprivrede saopštilo je da nema instrumente, ni mehanizam da prisili hladnjačare i trgovce malinom da promene visinu otkupne cene. To je inače zahtev proizvođača, a iz Ministarstva poručuju da se cene na tržištu u Srbiji, kao i u svetu formiraju, slobodno. U Ministarstvu poljoprivrede je rečeno da za sutra najavljeni protesti proizvođača malina u Beogradu, koji traže veću otkupnu cenu, neće rešiti problem jer proizvođači o tome treba da se dogovore sa otkupljivačima.\nIstaknuto je i da su Ministarstvo poljoprivrede i Vlada Srbije spremni da razgovaraju sa hladnjačarima, trgovcima i proizvođačima maline o svim otvorenim pitanjima na tržištu maline. Udruženje proizvođača maline „Vilamet“ najavilo je da će sutra više stotina nezadovoljnih malinara u 12 sati iz Arilja krenuti za Beograd. Proizvođači malina u Srbiji traže da otkupna cena tog voća bude 126 dinara za kilogram i smatraju da je cena od 80 do 90 dinara niska, jer je ovogodišnji rod maline izuzetnog kvaliteta.\nIz Ministarstva poljoprivrede naglašavaju da su spremni da pruže podršku proizvođačima malina u pronalaženju novih tržišta, kao i mogućnost organizovanja studijskog putovanja za poljoprivredne proizvođače u Poljsku, koja je pored Srbije i Čilea treći veliki proizvođač maline u svetu. Ministarstvo poljoprivrede preporučuje proizvođačima maline da iskoriste mogućnost skladištenja tog voća u javnim skladištima uz beneficiran zakup i mogućnost dobijanja kredita na osnovu robnih zapisa.\nIstaknuto je da prvi put ove godine proizvođači maline imaju mogućnost da ukoliko ne žele da prodaju malinu u trenutku branja, mogu da je uskladište u javnim skladištima po povoljnim uslovima i sačekaju trenutak koji je povoljniji za prodaju. Ministarstvo poljoprivrede subvencioniše 50 odsto troškova skladištenja maline i to od 1.200 do 1.800 dinara po toni, u zavisnosti od kvaliteta maline. Malinari do sada nisu koristili mogućnost skladištenja u javnim skladištima, jer je od raspoloživih 2.950 tona uskladišteno 103 tona, odnosno 3,5 odsto.\nDo sada je, kako navode iz Ministarstva poljoprivrede, samo 20 odsto hladnjačara zaključilo ugovore o prodaji maline sa kupcima u inostranstvu, a cena je do 40 odsto niža nego prošle godine. Prema podacima proizvođača, ovogodišnji rod maline u Srbiji je između 55.000 i 60.000 tona, što je 30 odsto manje nego prošle godine.


Poziv za uvođenje u vojnu evidenciju do 28. februara - Far\nOpšti poziv za uvođenje u vojnu evidenciju u Srbiji traje do 28. februara, posle čega će biti upućivani pojedinačni pozivi svima koji se nisu odazvali, saopštilo je Ministarstvo odbrane. Poziv za uvođenje u vojnu evidenciju osoba koje ove godine postaju punoletne, upućen je mladićima rođenim 2002. godine, kao i onima koji nisu u vojnoj evidenciji.\nU saopštenju se navodi da uvođenje u vojnu evidenciju ne znači pozivanje na služenje vojnog roka, već predstavlja obavezu definisanu Zakonom o vojnoj, radnoj i materijalnoj obavezi.\nLica muškog pola tu zakonsku obavezu treba da regulišu javljanjem u nadležni Centar Ministarstva odbrane za lokalnu samoupravu, a na uvid treba da ponesu ličnu kartu ili, ukoliko je lice ne poseduje, neku drugu javnu ispravu iz koje se može utvrditi identitet.\nMladići koji borave u inostranstvu svoje pravo i zakonsku obavezu ispunjavaju u nadležnom diplomatsko-konzularnom predstavništvu Republike Srbije u zemlji boravka i potrebno je da na uvid ponesu važeću putnu ispravu, takođe stoji u saopštenju.\nUvođenje u vojnu evidenciju obavlja se svakog radnog dana od 09:00 do 15:00 časova, a detaljne informacije mogu se naći na sajtu Ministarstva odbrane Republike Srbije, odnosno na linku “Uvođenje u vojnu evidenciju”.\nT. Petrov (izvor: mod.gov.rs)\nRadio klub “Dimitrovgrad“ relizuje projekat unapređenja operativno-tehničkih kapaciteta za delovanje u vanrednim situacijama Ministar odbrane Zoran Đorđević i ambasador Bugarske Radko Vlajkov razgovarali o odbrambenoj i regionalnoj saradnji Pronađena deca iz sela Dragovita koja su se izgubila čuvajući stoku Od 1. jula jeftinije telefoniranje, a od 2021. bez rominga u regionu\nMinistarstvo odbranePozivSrbijaVojna evidencijaZakonska obaveza


Učenici Tehničke škole u poseti Nemačkim kompanijama u Knjaževcu – Knjaževačke vesti\nHome / 2021 / Učenici Tehničke škole u poseti Nemačkim kompanijama u Knjaževcu\nNe vole prazne priče, traže naše radnike: “Srbija nisu samo Beograd i Novi Sad, ciljamo manja mesta”\n– Imamo nemačka ulaganja od Sombora do Vlasotinca, od Priboja do Knjaževca. Svuda imate nemačke firme – istakao je savetnik predsednika Srbije za nemačke investicije, Jerg Heskens\nDrugi talas nemačkih investicija u Srbiji neće kao do sada biti koncentrisan samo na velike gradove, već i na manja mesta, a plan je da u Srbiju više ulažu mala i srednja porodična preduzeća iz ove zemlje, otkriva glavni savetnik predsednika Srbije za nemačke investicije, Jerg Heskens.\nTrenutno u Srbiji posluje oko 500 nemačkih kompanija\n– Imamo nemačka ulaganja od Sombora do Vlasotinca, od Priboja do Knjaževca. Svuda imate nemačke firme – naveo je Jerg Heskens i dalje dodao da je imao sastanak sa privrednicima iz Berlina koji žele da investiraju u Bajinu Baštu, te da se radi o zapošljavanju od 50 do 100 ljudi.\nUčenici Tehničke škole iz Knjaževca, profila tehničar za kompjutersko upravljanje (CNC) mašinama ovih dana su posetile firme u Knjaževcu sa nemačkim kapitalom : John i Michael i Hatiba i upoznali se sa složenim procesima proizvodnje -prim.aut.\nKako je rekao, razgovara se sa potencijalnim ulagačima za investicije u gotovo svako mesto u Srbiji. “Nemačke kompanije pokazuju interesovanje za ulaganje u Srbiju zbog političke i ekonomske stabilnosti, kao i kvalitetne radne snage, a njihova ulaganja nisu kratkoročna, već dugoročna”, istakao je.\nIzvor https://biznis.telegraf.rs/ Knjaževačke vesti/TŠ K foto\nPrevious: Sa 4 gola u mreži gostiju – Knjaževčani pevajući kući iz Lebana\nNext: Moto Žurka u Minićevu !!!


Revolucija kozmetike: Rast kose iz matičnih ćelija - Penzin\nPočetna Magazin Godine Revolucija kozmetike: Rast kose iz matičnih ćelija\nFoto: Gubitak kose kod žena\nPo prvi put u istoriji, tim američkih naučnika razvio je tehniku pretvaranja ljudskih matičnih ćelija u tip ćelija koje su sposobne da pokrenu rast kose.\nKada su ove ćelije transplatirane u bezdlake miševe, na njima je uspešno počela da raste ljudska kosa što je odličan prvi korak za dalji razvoj tehnike za primenu kod ljudi.\n– Ovaj metod je značajn napredak u odnosu na postojeće metode koji se oslanjaju na transplataciju folikula sa jednog na drugi deo glave. Naš metod matičnih ćelija pruža neograničen izvor ćelija za pacijenta koji će primiti transplataciju i nije ograničen raspoloživim brojem folikula – kaže vođa tima Alexey Terskikh sa instituta za medicinska istraživanja Sanford-Burnham.\nOd gubitka kose, ili alopecije, pati oko 30 žena samo u SAD, i oko 50 miliona muškaraca. Nju mogu urokovati brojni faktori, od genetike do okruženja, stanja kože, pa i uticaj nekih lekova.\nNije svaki gubitak kose doživotni, i za neke ljude to jeste povratni proces, na primer, kada gubitak kose nastaje zbog hemioterapije ili nutritivnih nedostataka. Neki tretmani mogu da uspore opadanje kose, ali ne postoji stvarni lek za ovaj problem.\nMoguća rešenja za gubitak kose 1\nMoguća rešenja za gubitak kose 2\nEmbrionske matične ćelije koje se uzimaju u ranim fazama embriona sisara, predstavljaju osnovnu ćeliju koja u razvoju embriona dobija svoj zadatak i postaje neka od različitih tipova ćelija koja sačinjavaju organizam. Zato se velik deo istraživanja oslanja upravo na ove ćelije jer se od njih može dobiti bilo koja ćelija, a daljim razvojem i ceo organ.\nZa studiju objavljenu u Plos One (link studije na kraju teksta), naučnici u embrionske matične ćelije transformisali u poseban tip ćelije (crest cell) koje se pojavljuju samo u ranom razvoju i od kojih nastaju ćelije nervnog sistema, ćelije pigmenta, komponente skeletnog sistema, itd.\nZatim su ove ćelije pretvorili u papilarne ćelije kože (dermal papillae cells) koje regulišu i nastanak folikula i rast dlake.\nOve ćelije su zatim implantirane pod kožu bezdlakih miševa čiji organizam može da primi ovakve transplatacije bez odbacivanja. Ispostavilo se da su ove ćelije razvile folikule kod ovih miševa, i to uspešnije nego što bi se postiglo presađivanjem folikula. Razloga su dva: presađivanje mora biti izvršeno u kratkom vremenskom roku od uzimanja do implatacije folikula, kojih uglavnom i nema dovoljno.\n– Naš sledeći korak je transplatacija papilarnih ćelija u ljude, i trenutno tražimo podršku za ovu poslednju fazu istraživanja – kaže vođa istraživanja, prenosi IFL Science.\nOriginal studije: Derivation of Hair-Inducing Cell from Human Pluripotent Stem Cells, Plos One\nTags:alopecijagubitak kosekosalaboratorijamatične ćelijemiševi\nRuski hirurzi testirali 2500 godina staru operativnu tehniku iz Sibira


Janjić: Ekstremni islamisti i bošnjački političari uvek protiv RS\nSrna 21.04.2012 14:04\nBEOGRAD - Politički analitičar Dušan Janjić ocijenio je da će ekstremni islamski vjernici i bošnjački političari uvijek biti protiv postojanja Republike Srpske.\n"Republika Srpska će uvek predstavljati fitilj za potpaljivanje islamskog ekstremizma, bilo da postoji kao jasno definisana konfederalna ili federalna jedinica", izjavio je Janjić, komentarišući policijsko privođenja sedam vehabija u Srpcu koji su se na saslušanju ponašali drsko, vrijeđali policajce i proklinjali Republiku Srpsku i njeno rukovodstvo.\nOn je ocijenio da je dobra vijest to što hapse vehabije, te dodao da hapšenje i suđenje očigledno pokazuje da BiH počinje da sazrijeva.\nJanjić je istakao da je jasno da je rat u BiH za ekstremni islamistički pokret bio dio svetog rata, kao što je to bio i rat na Kosovu, zbog čega su se mnogi iz Alžira, Avganistana, Pakistana i drugih islamskih zemalja prebacivali na Balkan.\n"Vehabijski pokret koji mi sada imamo kombinovan je od dva elementa, lokalni kojeg čine vernici koji su se uputili tragom vehabizma, te ekstremni koji su došli sa strane i koji imaju i svoje sledbenike", istakao je Janjić.\nOn kaže da u Evropi postoji dio tolerancije prema vehabizmu, gdje se ovaj vjerski pokret posmatra kao dio posebno posvećenih vjernika islama.\n"Na našim teritorijama nije razdvojeno šta je terorizam i šta je verski i nacionalistički ekstremizam od onoga šta je vera i to je problem", rekao je Janjić.


Šapić: Nisam zamena za Stefanovića, moja dolazak u SNS i njegova ostavka su se samo poklopili\nBeta 1. juna 2021. 21:30\nNovi potpredsednik Srpske napredne stranke (SNS) Aleksandara Šapić izjavio je večeras da on nije zamena za njenog donedavnog predsednika Odbora SNS za Beograd Nebojšu Stefanovića navodeći da „ta dva dogadjaja apsolutno nemaju veze jedno sa drugim“.\n„Mesto potpredsednika Glavnog odbora (GO) stranke je bilo upražnjeno, nisam ja nikog zamenio, a Stefanović je bio predsednik gradskog odbora“, rekao je za Njuzmaks Adria Šapić koji je na to mesto izabran na nedavnoj sednici Glavnog odbora SNS, na kojoj je saopšteno da je Stefanović podneo ostavku.\nŠapić je rekao da ne vidi tu bilo kakvu vezu, dogadjaji su se „više spletom okolnosti poklopili“.\n„Nije bilo GO zbog korone pa nije mogla da se održi sednica, da je bila možda bi se jedan od ova dva dogadjaja desio u različitom terminu“, rekao je Šapić.\nGovoreći šta donosi sa lokala, on je rekao da „ako dobije priliku, ako se bude kandidovao za mesto gradonačelnika probaće sve one dobre stvari koje je radio na Novom Beogradu da primeni na nivou Grada“.\nPrema njegovim rečima, sa tog nivoa se „može uraditi daleko više jer vas statut grada ograničava na nivou opštine“.\nNa pitanja da li će gradjani moći za godinu dana da njega i sadašnjeg zamenika gradonačelnika Gorana Vesića vide zajedno, s obzirom na izjave koje su jedan o drugom davali, Šapić je rekao da su deo iste organizacije.\n„Svakako da će najjači kandidat od nas svih ići kao kandidat za gradonačelnika Beograda i da će imati najjaču formaciju za ove izbore apsolutno. Videćemo ko je tu najkvalitetniji i ko ima najveće šanse da dobije u gradu Beogradu, taj ko bude dobio će napraviti svoj tim i snositi odgovornost“, rekao je Šapić.\nKako je istakao, on i Vesić su danas u SNS i „ako imamo, ne sa njim nego sa bilo kim, neke probleme, rešavaćemo ih unutar organizacije“.


Centar za socijalni rad brojnim akcijama obilježio Svjetski dan djeteta - GRAD KULTURE\nCentar za socijalni rad brojnim akcijama obilježio Svjetski dan djeteta\nPovodom obilježavanja Svjetskog dana djeteta, 20. novembra, Centar za socijalni rad Nikšić realizovao je niz aktivnosti.\n„Cilj aktivnosti je da se skrene pažnja javnosti na djecu i mlade, na njihove potrebe i prava u porodici, društvu i lokalnoj zajednici, na njihova prava da odrastaju u što boljim uslovima, na jednake šanse za razvoj i ostvarenje svih svojih potencijala“, naveli su iz Centra.\nTim povodom, njihovi stručni radnici su obišli djecu bez adekvatnog roditeljskog staranja koji se nalaze na smještaju u JU Dječiji dom „Mladost“ u Bijeloj i uručili im simbolične poklon paketiće.\nPored toga, u cilju da podsjeti i senzibiliše javnost o potrebi zaštite djece i maloljetnika od zloupotrebe, nasilja i raznih oblika diskriminacije, Centar je organizovao još jednu prigodnu akciju.\n„U okviru realizacije projekta „Program podrške porodici“ koji se sprovodi u saradnji sa donatorom međunarodnom organizacijom „Save the children“, uručili smo poklon pakete namjenjene djeci i porodicama koje su uključene kroz pomenuti program. Poklone su dodijelile porodične saradnice Ivana Milošević, Dragana Jovanović i rukovodilac projekta Marko Kastratović“, objasnili su oni.\nOsim toga, stručni radnici će održati radioice i časove na temu „Dječja prava i zaštita djece u sistemu socijalne i dječije zašite“ koje će se sprovoditi u JU Obrazovni centar u Plužinama i u osnovnim školama u Nikšiću.\n„Tokom navedenih radionica djeca će iznijeti svoje stavove i viđenja dječjih prava, nakon čega će im stručni radnici pojasniti njihovu primjenu u sistemu dječje i socijalne zaštite u Crnoj Gori“, najavili su oni.\nPromocija Kastelove knjige ,,Testament u školjkama“ u Gradskoj kući U OŠ “Braća Labudović” obilježen Svjetski dan djeteta


“Tajne i zablude savremenih video formata” – Leskovac – otvorene prijave\nU utorak, 25. januara u Leskovcu u Centru za stručno usavršavanje u obrazovanju (Leskovačkog Odreda 6, Leskovac), sa početkom od 13 časova, KOMS organzuje događaj jačanja kapaciteta sa ciljem da predstavnicima/cama medija i organizacija mladih iza mlade pruži praktična znanja o primeni audio-vizuelnih alata kao sredstava koja mogu olakšati i modernizovati komunikaciju ka javnosti.\nPričaćemo i o adaptaciji istog video materijala za različite platforme i važnosti prilagođavanja video sadržaja različitim korisnicima i ciljnim grupama (organizacije, mediji, mladi, institucije…). Osim toga, učesnici će dobiti znanja o tome kako da sa minimalno resursa naprave kreativan i drugačiji sadržaj koji jasno prenosi poruku.\nDogađaj je besplatan i otvoren za 20 predstavnika/ca medija, omladinskih medija, organizacija civilnog društva, organizacija mladih i za mlade sa juga Srbije.\nPrijave za učešće na događaju su obavezne i vrše se putem ovog linka do 23. januara, a za mlade koji žive van Leskovca biće obezbeđena refundacija putnih troškova.\nU okviru ovog jednodnevnog događaja, sa mladima će raditi Jelena Božić i Nikola Ristić trenerkinja i trener KOMSa i Multiplikatorskog programa DW Akademie.\nOdržan Erasmus+ trening „Leskovac po meri mladih“\nUnapređenje informisanja mladih - prezentacija i demonstracija "PRVE POMOĆI"\nUnapređenje informisanja mladih\nZavršen turnir "FIFA 22"\nTribina o nenasilnom ponašanju u "Školi za tekstil i dizajn"\nPrijava za turnir FIFA 22\nEdukacija mladih o nenasilnom ponašanju u školama\nVolonteri KZM-a podelili novi broj Leskovačkog glasnika


Vučić: Poslednji put u BG s listom SNS-Aleksandar Vučić\nLider SNS Aleksandar Vucic poručio je beogradskim naprednjacima da su ovo poslednji izbori u prestonici na kojima ce nastupiti sa listom SNS - Aleksandar Vučić.\n[yt_dropcap type="square" font="" size="14" color="#000" background="#fff" ] B [/yt_dropcap]eograd - Lider SNS Aleksandar Vucic poručio je beogradskim naprednjacima da su ovo poslednji izbori u prestonici na kojima ce nastupiti sa listom SNS - Aleksandar Vučić.\nOn je pred oko 2.700 okupljenih predstavnika SNS u zemunskoj hali Pinki poručio da započnu kampanju za lokalne izbore u prestonici i da pobede, objavio je Informer.\nVučić je nakon govora u kojem je pozvao naprednjake da već sutra započnu kampanju za izbore Skupštinu Beograda, pozdravljen petominutnim ovacijama, navodi se na sajtu lista. Posle Vučića, okupljenima se obratio i funkcioner stranke Nebojša Stefanovic i najavio da bi izbori za Skupštinu grada Beograda mogli da budu održani vec u decembru ove godine. "Tim za prestonicu nastupaće kolektivno u kampanji, dok će odluka o tome ko će postati gradonačelnik biti doneta na osnovu izbornih rezultata koja ostvari SNS. Sadašnji gradonačelnik Siniša Mali ostaće na toj funkciji do raspisivanja izbora i neće se definitivno ići na opciju da se on povuče, odnosno da koji mesec pre izbora podnese ostavku”, kaže izvor lista “Danas”. Ko će sve biti u timu SNS za gradsku kampanju, nije još izvesno. Pominje se i medijski stručnjak Nebojša Krstić i, naravno, gradski menadžer Goran Vesić, za koga se spekuliše da ima najjače ambicije da bude šef prestonice. Ostavku aktuelnog gradonačelnika Siniše Malog do početka jeseni, ali i njegov ostanak do punog mandata, Vučić je ranije najavljivao. Odlazak Malog Vučić je najavio u proleće ove godine, nakon što je gradonačelnikova bivša supruga Marija Mali objavila svedočenje o tome da joj je bivši suprug oduzeo starateljstvo nad decom koristeći svoju političku moć, da ju je fizički maltretirao, kao i da se bavi sumnjivim i koruptivnim poslovima. Bila je ovo jedna u nizu afera vezana za Sinišu Malog ("24 stana u Bugarskoj", Savamala i dr.) koja je okončana zajedničkim saopštenjem bivših supružnika da su se dogovorili o starateljstvu. Priča je potom nestala iz javnosti, a na nekoliko sednica Skupštine grada najavljivala se ostavka Malog, što se nije dogodilo. Prethodni izbori za Beograd održani su u martu 2014, zajedno sa vanrednim parlamentarnim, i mart 2018. je poslednji datum kada moraju biti održani.\n« PRONELA SE VEST DA JE SAŠA JANKOVIĆ UBIJEN! Pokret slobodnih građana je izdao saopštenje Božović: DS spreman, opozicija da razgovara bez sujeta »


Aprilski paket, Prud i Butmir su mrtvi | Republika Srpska\nNaslovna Vijesti Aprilski paket, Prud i Butmir su mrtvi\nAprilski paket, Prud i Butmir su mrtvi\nZahtjevi da se u formiranju vlasti okupljaju oni koji će provesti rješenja iz „aprilskog paketa i „prudskog sporazuma“ odvlačenje je BiH od suštinskih pitanja i pokušaj rušenja Dejtonskog sporazuma, ukidanja Republike Srpske /RS/ i centralizacije BiH, izjavio je Srni izvršni sekretar SNSD-a Rajko Vasić. „Sve češći signali, zahtjevi i uslovi da se u formiranju vlasti okupljaju oni koji će provesti rješenja iz takozvanog aprilskog paketa i ustavnih promjena i `najbolja državna rješenja` iz `prudskog sporazuma`, novo je odvlačenje BiH od suštinskih pitanja i pokušaj njenog povratka u petnaestogodišnje jalovo sarajevsko nastojanje da se Dejtonski sporazum sruši, ukine RS i cijela zemlja centralizuje“, ocijenio je Vasić.\nOn je naglasio da političke snage koje sada zahtijevaju „april, Prud i Butmir, idu šumom, dok stvarnost ide drumom“, i ne shvataju da su ovi izbori konačno otvorili novi i jedini mogući kolosijek za BiH – kolosijek decentralizacije i tronacionalne ravnopravnosti.\n„SNSD je dobio izbore poručujući biračima de je Srpska trajna kategorija i neka niko ne očekuje promjenu te poruke ni sutra, ni tokom mandata niti bilo kada. Aprilski paket, Prud i Butmir su mrtvaci, odavno na groblju političke istorije BiH“, istakao je Vasić.


Srbija Vesti | IMA LI VUČIĆ STAKLENU BRADU Svega 10 meseci do opštih izbora, ima li opozicija ikakvu šansu za uspeh, a da nije NAUČNA FANTASTIKA?\nZvuči jednostavno, ali samo u teoriji. Jer srpska opozcija uveliko kaska sa pripremama, još je u “igri prestola” i čarkama oko izbornih uslova, prihvatljivih partnera i nastupa prema EU. A gde su tek tradicionalne svađe oko broja kolona, izbora kandidata, kontroli spiskova i izbornih mesta…\nUkratko, opozcija je na pola puta da postane “kosmodisk” – sve vreme izgleda šašavo, ali zasad uopšte ne deluje.\nIli Piter Džekson, ili realnost\nZa to vreme, s druge strane čeka nauljena mašina zvana SNS koja je, sudeći po uskršnjem intervjuu predsednika Aleksandra Vučića za “Blic”, već napravila dogovor sa Aleksandrom Šapićem za izbore u Beogradu.\nNeke od lakših varijanti za opozicioni šah-mat bile bi da se Vučić sam prostre i ponudi im vlast, ili da neki spolji faktor, u vidu EU ili Sjedinjenih Država, izvrši snažan pritisak na predsednika Srbije i prisili ga na povlačenje ili ustupke.\nPošto ta dva scenarija možemo da prepustimo Piteru Džeksonu, ostaje zaključak da opozicija mora da zasuče rukave i uz krv, znoj i suze dođe do nekog izbornog uspeha koji bi dugotrajno načeo čelični stisak SNS.\nŠta bi predstavljalo uspeh opozicije?\nDokle, objektivno, može da se dobaci za ovih 10 meseci?\nDa li bi se uspehom, na primer, moglo smatrati da predsednički kandidat opozicije prebaci 20 odsto – više od 16,36 odsto koje je osvojio zaštitnik građana Saša Janković na izborima 2017. godine?\nDa li bi uspeh u Beogradu mogao da bude 25 odsto, ako se ima u vidu da će kandidat SNS za gradonačelnika najverovatnije biti u prestonici popularni Šapić?\nŠta je uspeh na parlamentarnim izborima, šta je osnova za budućnost? Možda spustiti SNS ispod 50 odsto?\nS druge strane, ako se po svim ovim stavkama uspehom smatra samo bezuslovna kapitulacija Vučića i SNS, što je malo verovatno – odnosno mnogo neverovatno – da li je zaista najbolja ideja ići iz izbora u izbore sa percepijom konstantnog neuspeha i, posledično, osećanjem izneverenih očekivanja?\nIma li režim staklenu bradu\nOdgovarajući na ove dileme, Ivo Čolović, programski direktor Cesida, kaže za “Blic” da bi opozicija uveliko morala da radi na tome da li će i pod kojim uslovima nastupati na predstojećim izborima.\n– Morala bi da zna koji su to izborni uslovi na čijem će usvajanju insistirati i koje će zagovarati u predstojećem dijalogu, bilo da je pod pokroviteljstvom Skupštine ili Evropske unije. Vreme je da odluče i da li će nastupati u jednoj ili više kolona. Ako se odluče za više kolona, da odluče koje partije su ideološki i programski dovoljno bliske da bi formirale predizborne koalicije sa efektom sinergije. Opozicija treba da razmišlja dugoročno i da prestane da tretira svaki izborni ciklus kao biti ili ne biti. Istraživanja ukazuju na to da je trenutni režim stabilan i da ga je teško urušiti jednim udarcem – kaže Čolović.\nOpoziciji je, dodaje Čolović, neophodan pristojan izborni rezultat koji bi im omogućio više prostora u parlamentu, ali i u javnosti, i preko koga bi mogla adekvatnije da zastupa svoje ideje i ciljeve.\n– To je trka na duže staze, ali i jedini način da ne troše energiju ljudi i podižu očekivanja van realnih pred svaki izborni ciklus. Strpljivim radom opozicija može da stvori ključnu stvar: postojanu stranačku infrastrukturu koja će im omogućiti bolju i kvalitetniju izbornu kampanju i bolji izborni rezultat. U narednom periodu je pred njima nimalo lak zadatak da se pripreme za sva tri najavljena izborna procesa, ili da se fokusiraju na one izbore na kojima mogu da ostvare najbolji rezultat. Ne treba zaboraviti da izbori podrazumevaju da učesnici pronađu, obuče i zadrže oko 17.000 ljudi koji će na dan izbora biti uz biračke kutije skoro 24 sata i koji će umeti da zaštite interes partije koju zastupaju – kaže Čolović.\nNa kraju krajeva, onda, koji rezultat bi bio uspeh za opoziciju?\n– Nezahvalno je prognozirati, jer se na zna forma u kojoj će učestvovati. Ali uspeh će biti svaki rezultat koji im omogućava prolaz u parlament i daje šansu njihovim ljudima da se adekvatno predstave i da predstave građanima svoje ideje. U Skupštini opozicija trenutno nema predstavnike, tako da je tu cilj lako ispuniti. U Beogradu bi cilj trebalo da bude više procenata nego da prošlim izborima. Što se tiče predsedničkih izbora, uspeh bi bio ako bi našli čoveka koji će uspeti da uđe u drugi krug – kaže Čolović.\nOpozicija: Ništa manje od pobede!\nŠta na sve to kaže opozicija? Šta su izazovi, a šta uspeh? Jednoglasno – uspeh je ništa manje od pobede. To za “Blic” tvrdi i Miroslav Aleksić, potpredsednik Narodne stranke.\n– Moramo da animiramo građane koji su protiv vlasti da izađu i da je smene. Preduslov je da se normalizuju izborni uslovi, da se postigne dogovor sa režimom i EU, a među najvažnijim uslovima su otvaranje medija i eliminicaja pritiska na građane. Ne možemo da budemo zadovoljni nijednim procentom ispod onog koji nam je potreban za smenu vlasti. I Milo Đukanović je pao sa vlasti iako je na izborima dobio više od 40 odsto glasova. U Beogradu je uspeh onaj procenat koji će nam omogućiti da formiramo vlast, a što se tiče predsedničkih, onaj ko bude u drugom krugu, on će i pobediti – kaže Aleksić.\nSlično tvrdi i Konstantnin Samofalov, član predsedništva SDS.\n– Najveći problem sa kojim se suočavamo je vladavina laži, posebno u okolnostima medijskog duopola između režima i “pravoverne” inkvizitorske opozicije. Moramo da pronađemo način da istina dođe do građana, ali i da se politika vrati u politiku, umesto što živimo svakodnevni rijaliti koji se kreira i od strane režima i od strane delova opozicije. Previše je od 2012. bilo eksperimenata sa nestranačkim kandidatima, novim strankama i pokretima, koji su svi jedan za drugim na žalost propadali. Mi znamo kako se pobeđuje protiv stranaka sadašnjeg režima i samo pobdnički rezultat je uspeh – kaže Samofalov.\nLider DS Zoran Lutovac kaže za “Blic” da je optimista i da očekuje potpuni uspeh.\n– Očekujem pobedu ako se opozicija izbori za izborne uslove neophodne da se izbori uopšte održe, a potom napravi najširi mogući savez sa građanima, udruženjima, građanskim inicijativama. U postojećim društvenim okolnostima jedino pobeda na izborima jeste uspeh, jer su Srbiji promene preko potrebne. Siguran sam da je pobeda u Beogradu izvesna, u slučaju jedinstvenog opozicionog nastupa, čemu kao stranka težimo. Predsednički izbori će predstavljati poseban izazov. Neophodna nam je mudrost, solidarnost i politička visprenost kako bi najbolji kandidat opozicije ušao u drugi krug glasanja. Ukoliko se to desi, a verujem da hoće, nemam dilemu da će Vučić izgubiti i da su pred Srbijom bolja i srećnija vremena – kaže Lutovac.\nBorko Stefanović, potpredsednik SSP, kaže da će uslove za izbore dobiti ili preko dijaloga sa EU ili će “Srbija sama pronaći put u slobodu”.\n– Pre svega toga, Srbija mora da dobije mogućnost da ima slobodne i demokratske izbore, što sad nije slučaj. U situaciji kad su sve televizije sa nacionalnom frekvencijom otvorene samo za vlast i kad se kroz ucene, nasilje i korupciju obezbeđuju glasovi za SNS, ne može se govoriti o postojanju izbora u Srbiji. Kad se izborimo za normalne i zakonske izborne uslove pobeda nad ovom vlašću nije upitna. Uspeh za Srbiju je pobeda nad autokratskim režimom i oslobađanje Srbije od kriminala i nasilja – kaže Stefanović.


Usvojen istorijski nacrt budžeta | Hercegovina Press\nUsvojen istorijski nacrt budžeta\nOvim nacrtom u budžet grada uvrštena su i kreditna sredstva u iznosu od 6.340.000 KM, koja će biti iskorišćena za pokriće prošlogodišnjeg deficita – 2.529.000 KM, sudske presude – 1.628.000 i kapitalne investicije – 2.183.000 KM.\n„Bez kreditnog priliva, redovni prihodi budžeta su manji u odnosu na prvobitni budžet za 1,58 odsto, pri čemu se smanjenje bilježi i na poreskim za manje od jedan odsto i na neporeskim prihodina za 95,4 odsto od čega je najveće smanjenje na kontu naknada za korišćenje prirodnih resursa za električnu energiju“, pojasnila je Jelena Kulušić, načelnik Odjeljenja za finansije.\n„Svi su grantovi smanjeni, iako je budžet veći“, rekao je Zoran Anđušić, odbornik PDP-a.\n„Iz Fonda solidarnosti finansiraće se grant za mjesne zajednice – 350.000 KM, grant za narodnu kuhinju – 60.000 KM, Crveni krst – 82.200 KM, Udruženje penzionera 81.000 KM, grant za udruženja osoba sa invaliditetom – 20.000 KM, Bolnica – 50.000 KM, doznake građanima – pomoć novorođenčadima, djeci sa sela, materinski dodatak – 180.000 KM, kapitalne projekte 2.600.000 KM“, rekao je Butulija.\nKada se ovome dodaju i sredstva za kapitalne investicije predviđena Fondom solidarnosti – 2.600.000 KM, ova stavka biće uvećana za čak 128 odsto u odnosu na planirani budžet.


Hrana za beskućnike u Kijevu, Rusija, april 2020.\nMinistri poljoprivrede Grupe 20 industrijski najrazvijenijih zemalja sveta i zemalja u brzom razvoju obećali su danas da će sarađivati da osiguraju dovoljno snabdevanje sveta hranom u vreme pandemije COVID-19.\nUjedinjene nacije upozorile su da bi broj ljudi pogođen glađu mogao da se udvostruči 2020. godine.\n"Radićemo zajedno da pomognemo da zdrava hrana i dalje bude dostupna svima u dovoljnim količinama i po pristupačnim cenama, posebno za najsiromašnije, najosetljivije i raseljene", rekli su ministri 20 najvećih svetskih privreda u saopštenju.\nOni su naglasili da je u sadašnjoj teškoj situaciji važno izbegavati gubitke i rasipanje hrane zbog poremećaja u lancima snabdevanja, što bi moglo da pojača nesigurnost u hrani, i da dovede do ekonomskih gubitaka, navodi se u saopštenju izdatom posle virtuelne konferencije koju je organizovala Saudijska Arabija, aktuelni predsedavajući G20.\nZbog izolacije velikog dela stanovništva privreda je upala u haos i ministri G20 rekli su da rade na tome da izbegnu preterane oscilacije cena na međunarodnim tržištima.\nOni su rekli da je važno da restrikcije vezane za korona virus ne stvore nepotrebne barijere za trgovinu i za lance snabdevanja hranom.\nPrema izveštaju Svetskog programa za hranu broj ljudi koji su pogođeni glađu mogao bi da se udvostruči zbog pandemije COVID-19 i dostigne 250 miliona do kraja 2020. godine.\nBroj ljudi na ivici gladi već je znatno porastao 2019. godine i prešao sa 113 miliona na 135 miliona ljudi zbog sukoba, klimatskih problema i ekonomskih šokova, navela je ta agencija Ujedinjenih nacija.


Život na relaciji Srbija – UAE: Osvajanje sveta iz Beograda\nTamo gde postoji vizija – postoji i način!\nKad je pre nekoliko godina jedan srpski sajt koji se bavi plasiranjem šaljivih izmišljenih vesti objavio da je Dragan Stević iz Srbije u Šarm el Šeiku ubio ajkulu, telefoni u beogradskoj kompaniji CreITive zvonili su non-stop. Novinari iz celog sveta pokušavali su da dođu do srpskog turiste koji je pao sa litice u more direktno na glavu ajkule i dobiju njegovu ekskluzivnu priču.\nIzmišljena vest učinila je da fiktivni Dragan Stević postane jedan od najtraženijih ljudi iz Srbije. Pravi Dragan Stević radi na poziciji head of client relations u već pomenutoj kompaniji CreITive koja, osim u Beogradu, posluje i na Bliskom Istoku i u Singapuru. Dragan najveći deo godine provodi u Dubaiju, gradeći impresivne poslovne rezultate, a za Naš Biro podelio je utiske o životu u ovom emiratu.\nKao i svi ljubitelji sportskih dešavanja, redovno prati prenose utakmica iz Srbije preko aplikacije GO4TV. Ako i vi povremeno ili stalno živite van ex-Yu, a ne želite da propustite program koji se emituje na više od 130 najpopularnijih kanala iz Srbije, BiH, Crne Gore, Hrvatske i Makedonije, kliknite OVDE i preuzmite GO4TV aplikaciju za Android, a na OVOM LINKU skinite aplikaciju sa iTunes App store-a.\nPovezane teme: Dragan Stević Dubai Beograd CreITive Telekom GO4TV domaći kanali iskustvo saveti život u inostranstvu život u Dubaiju posao Emirati


Crnogorski hotelijeri smatraju da nema sezone dok se ne otvore granice\nTurizam čini četvrtinu crnogorskog brutodomaćeg proizvoda. Čak 95 odsto turističkog prometa ostvaruju strani gosti, tako da turizam i čitava ekonomija zavise od toga da li će, kada i pod kojim uslovima biti otvorene granice. Većina hotela je još ,,pod ključem“, a što se tiče cijena neki hotelijeri pripremaju smanjenje cjena za domaćeg gosta, ali smatraju da lokalni turizam ne može zamijeniti stranog turistu. Ohrabruje, kažu oni, situacija da Crna Gora postaje prva korona fri destinacija i da će to pomoći da turistička sezona bude zadovoljavajuća od avgusta do oktobra, neki čak smatraju i od jula.\nDirektorica marketinga hotela ,,Maestral“ Marija Martinović za Pobjedu kaže da otvaranje hotela zavisi od poslovne politike kompanija u čijem su vlasništvu.\n- Što se tiče ,,Maestrala“, u skladu sa odlukama o ukidanju mjera kojima je zabranjen rad kazina i otvaranju međunarodnog saobraćaja, definisaćemo i datum otvaranja našeg hotela. Dobili smo propisane mjere kojih ćemo se pridržavati, kao što je to bio slučaj i do sada - kazala je ona.\nDirektor hotela ,,Lajt haus“ Jovan Vukalović za Pobjedu kaže da su period koji je za nama iskoristili kako bi objekte ,,osvježili“ i što spremnije dočekali sezonu, koje će, uprkos svemu, smatra on, biti.\nObzirom na to da imaju značajan broj zaposlenih tokom čitave godine još uvijek ne mogu tačno odrediti da li će mjere dovesti do povećanja osoblja i troškova jer će to zavisiti i od popunjenosti hotela.


Babiš: Srbija zbog ilegalnih migracija trebalo bi da bude deo Šengenskog prostora - Politika - Dnevni list Danas\nPočetna » Politika » Babiš: Srbija zbog ilegalnih migracija trebalo bi da bude deo Šengenskog prostora\nBabiš: Srbija zbog ilegalnih migracija trebalo bi da bude deo Šengenskog prostora\nFoNet, Beta10.02.2021. 13:57\nČeški premijer Andrej Babiš izjavio je danas u Beogradu kako bi Srbija, zbog ilegalnih migracija, trebalo da bude deo Šengenskog prostora.\nŠengenski prostor je jača tema od proširenja Evropske unije, ocenio je Babiš posle razgovora sa predsednicom Vlade Srbije Anom Brnabić i rekao da ne zna zašto Evropska unija nema jasan plan što se tiče tog problema.\nUz konstataciju da je Beograd važan partner Praga, Babiš je rekao da Češka pruža podršku Srbiji i drugim zemljama Zapadnog Bakana na putu ka članstvu u EU.\nAna Brnabić je ocenila da Srbija nije zaslužila da prošle godine ne otvori nijedno pregovaračko poglavlje i rekla da „a odluka nije fer“, navodeći da je i Češka nezadovoljna brzinom otvaranja pregovaračkih poglavlja i procesa proširenja EU.\nOdnose sa Češkom je Ana Brnabić okarakterisala kao „izvanredne“, uz konstataciju da je Prag jedan od najvećih promotera proširenja EU na Zapadni Balkan.\nPremijeri Srbije i Češke razgovarali o vakcinaciji protiv korona virusa\nPremijerka Srbije Ana Brnabić i češki kolega Andrej Babiš razgovarali su danas u Beogradu o vakcinaciji protiv korona virusa i ocenili da su bilateralni odnosi „izuzetni“.\n„Fokus razgovora je bio na zdravstvenim pitanjima, masovnoj imunizaciji i borbi protiv korona virusa“, rekla je Brnabić novinarima.\nIstakla je da je Srbija do sada 10 puta menjala protokol lečenja obolelih od Kovida-19 i da smatra da je Srbija baš zbog toga uspešna u borbi protiv korona virusa.\n„Hospitalizujemo više od evropskog proseka i koristimo inovativne lekove, ali je masovna vakcinacija sada najvažnija“, rekla je Brnabić.\nOna je navela da su bilateralni odnosi „izvanredni“ uz česte i redovne posete na svim nivoima.\nČeška daje, dodala je, dobar primer za regionalnu saradnju saradnjom Višegradske četvorke.\n„Trgovinska saradnja 2020. godine je dostigla skoro milijardu i dve stotine evra. Sada beležimo suficit što govori o našoj saradnji i o prisustvu čeških investicija“, rekla je Brnabić dodavši da je od kada je Babiš premijer Češka doživela „ekonomski procvat“ i da ona kao predsednica Vlade od njega može mnogo da nauči.\nPremijer Babiš je naveo da je u Beograd došao sa delegacijom zdravstvenih stručnjaka da sa Srbijom razmeni informacije o borbi protiv korona virusa.\n„Došli smo da razmenimo važne informacije i iskustva. Najvažnija tema je bila vakcinacija. Srbija je vakcinisala više od pola miliona ljudi“, rekao je on.\nPohvalio je Srbiju jer građani mogu da biraju vakcinu.\n„Razgovarali smo i o sistemu vakcinisanja. To je za nas izuzetno značajno“, rekao je Babiš.\nTrgovinska razmena, rekao je, u poslednjih 10 godina stalno raste.\n„Kako sam shvatio češki investitori u Srbiji su na dobrom glasu, predsednica Vlade ih je pohvalila“, rekao je on.\nOboje su izrazili nadu da će se pandemija što pre završiti kako bi se vratili razgovorima o političkim i ekonomskim temama.\nBabiš koji je danas u poseti Srbiji, posle razgovora s premijerkom se na radnom ručku sastao s predsednikom Aleksandrom Vučićem, a potom će s premijerkom posetiti punkt za vakcinaciju protiv korona virusa na Beogradskom sajmu.\nBabiš nije želeo da se izjašnjava o sporu kablovskih operatera u Srbiji\nPremijer Češke Andrej Babiš izjavio je danas da je upoznat sa pitanjem koje se tiče poslovne saradnje Telekoma i Telenora, čiji je vlasnik češki državljanin Peter Kelner, ali da to nije tema kojom on treba da se bavi.\n„Naš ambasador me je informisao o toj temi. Ako sam dobro shvatio, radi se o sporu između privatnih kompanija koje, koliko znam, treba da reši Zavod za konkurentnost. To je tema kojom ne treba ja da se bavim“, rekao je Babić na konferenciji za novinare u Beogradu.\nOn je rekao da je informacije o tome „primio k znanju“ ali da je to pitanje za srpsku stranu.\nJunajted grupa ranije je saopštila da postoji plan o poslovnoj saradnji između Telekom i Telenora čiji je jedini cilj gušenje slobode medija i izbacivanje sa tržišta televizija N1 i Nova S, dok Telekom i Telenor tvrde da se radi o poslovnom aranžmanu koji se obavlja sa ciljem povećanja konkurentnosti na tržištu i koji je u skladu sa zakonima i regulativama.\nAna Brnabićandrej babisČeški premijer\nJedno reagovanje na “Babiš: Srbija zbog ilegalnih migracija trebalo bi da bude deo Šengenskog prostora”\n10. februara 2021. u 17.26\nBabis ne zna zasto a premijer je drzave koja je u Schengenu! Brnabic takode ne zna zasto nije otboreno nijedno poglavlje! Oboje se cude ko Grk u apsu a oboje odlicno znaju zasto! Takve posete i izjave nam nisu potrebne!\nBramerc u dvodnevnoj poseti Beogradu, razgovaraće s Vučićem o saradnji\nGlavni tužilac sudskog Mehanizma u Hagu Serž Bramerc (Serge Brammertz) razgovaraće s predsednikom Srbije Aleksandrom Vučićem tokom dvodnevne posete Beogradu, saopštio je jutros taj sud.\nPredsednik Srbije Aleksandar Vučić zakazao je za sutra u...\nLajčak otkazao sastanak sa NVO\nPredsednik Instituta za evropske poslove Naim Leo Beširi objavio...\nKoalicija NADA, koju čine Demokratska stranka Srbije, Pokret za...


Vlada uvodi profesionalce u javna preduzeća | Info | Ekonomija\nVlada uvodi profesionalce u javna preduzeća 0 Podeli Podeli na facebook Podeli na twitter Podeli na viber Pošalji na mail\nVlada uvodi profesionalce u javna preduzeća\n16.03.2011. / 00:15\nVlada će imati mnogo manja ovlašćenja nad državnim preduzećima kojima će upravljati profesionalni menadžment, ali će ta preduzeća imati i manje subvencije iz budžeta ili ih čak neće ni imati.\nMeđu ekonomskim merama koje je najavio premijer rekonstruisane vlade Mirko Cvetković biće i smanjenje javne potrošnje, odnosno reforma javnih preduzeća, kako bi njihovi poslovni rezultati biti poboljšani, a državni budžet delimično rasterećen.\nReforma javnih preduzeća će, kako je agenciji Tanjug objašnjeno u vladi, podrazumevati ukidanje monopola, uvođenje profesionalnih rukovodstava i smanjenje subvencija.\nPoslovanje javnih preduzeća vlada namerava da poboljša njihovom svojinskom transformacijom, odnosno pretvaranjem u akcionarska društva sa privatnim vlasnicima, korporativnim upravljanjem i manjim ovlašćenjima vlade u donošenju poslovnih odluka.\nSmanjenje subvencija trebalo bi da donese uštede u državnom budžetu, što koincidira sa još jednim ekonomskim ciljem rekonstruisane Cvetkovićeve vlade, a to je dalje smanjenje javne potrošnje i fiskalnog deficita.\nU Srbiji ima više od 450 javnih preduzeća, na državnom i lokalnom nivou, a republika je osnivač 24 javna preduzeća.\nSubvencije direktno iz državnog budžeta, posredstvom Ministarstva finansija, prema podacima u koje je danas Tanjug imao uvid, dobijaju samo Železnice Srbije i Rudnik Resavica.\nOstala javna preduzeća dobijaju subvencije, ali sa posebnih razdela nadleženih ministarstava, a Ministarstvo finansija nema uvid u konkretne sume koje se na taj način dodeljuju.\nŽeleznice Srbije će, inače, iz državnog budžeta ove godine dobiti 12,4 milijarde dinara, a Javno preduzeće za podzemnu eksploataciju uglja Resavica - više od 2,1 milijarde dinara.\nOd velikih javnih preduzeća na listi primalaca subvencija iz državnog budžeta su, između ostalih, Elektroprivreda Srbije, PTT saobraćaj Srbije, Srbijagas, Putevi Srbije, Javno preduzeće skloništa i druga.\nU javnim preduzećima je zaposleno ukupno 116.104 radnika, što je 0,5 odsto od ukupnog broja privrednih društava, odnosno oko jedanaest procenata od ukupno zaposlenih u tim društvima, poslednji su objavljeni zvanični podaci Agencije za privredne registre (APR).\nDa li je bilo značajnijih promena tokom minule godine, biće poznato, kako naglašavaju u APR, nakon obrade i objavljivanja izveštaja za tu poslovnu godinu a koji se očekuje u maju ove godine.\nPodaci APR se mogu smatrati "izvornim" uzimajući u obzir zakonsku obavezu preduzeća da na jednom centralnom mestu dostave svoje bitne podatke poslovanju.\nTako se iz prikupljenih podataka može videti da je ukupan kapital javnih preduzeća do početka 2010. godine dostigao vrednost od 11 milijardi evra, dok su kumulirani gubici iznosili više od tri milijarde evra.\nPoslovanje javnih preduzeća postalo je odnedavno i predmet interesovanja Državne revizorske institucije (DRI), koja već "češlja" finansijske izveštaje "Jat ervejza", a prema ranijim najavama moguće je da do kraja godine otpočne i revizija poslovanja preduzeća Železnice Srbije, jednog od korisnika državnih subvencija.\nMnogo se očekuje i od donošenja zakona o javno-privatnom partnerstvu koji bi trasirao put za ulazak investicija u javna preduzeća, a bez uslovljavanja i neophodnosti privatizacije. U toku je i rad na donosenju novog zakona o privrednim drustvima, koji bi, kako se ocekuje, na bolji nacin definisao status akcionarskih drustava i proces korporativizacije.\nReforma javnih preduzeća donela bi korist svima, a najviše realnom sektoru, jer su, prema tvrdnjama privrednika, javna preduzeća glavni generator nelikvidnosti u celoj privredi.\nJavna preduzeća, međutim, ne treba posmatrati kao "dežurne krivce" za sve, jer čak i kada su neka od njih htela da idu korak napred poštujući trendove savremenog trzišnog poslovanja, bila su opterećena ulogom "socijalnog stabilizatora" u društvu i sprečena da se ekonomskim (umesto socijalnim) cenama izbore za poziciju na tržištu, ističu ekonomisti.\nEksperti su zbog toga u više navrata isticali da je poslovanje javnih preduzeća uslovljeno i cenom njihovih usluga, jer kod većine tih firmi nije uspostavljena cena na osnovu ekonomskih parametara, što je često uzrok akumuliranja njihovih gubitaka.\nStručnjaci su kao kao jedan od najvećih problema u funkcionisanju javnih preduzeća izdvajali činjenicu da su partije te koje postavljau kadrove i upravljaju javnim preduzećima, zbog čega je dolazilo do prevage kriterijuma političke podobnosti nad kriterijumom stručnosti.


Političari i bogataši vladaju svetom\nPolitičari i bogataši vladaju svetom\nDvomesečni specijalizovani američki časopis „Forin polisi“ napravio je listu 500 najuticajnijih osoba na planeti, među kojima su moćni monarsi, političari, šefovi službi bezbednosti, verski lideri, direktori, urednici, bankari i drugi bogataši.\nSvoje mesto na listi našli su i američki predsednički parovi, sadašnji Barak i Mišel Obama, kao i bivši predsednik Bil Klinton i njegova supruga Hilari, koja je do nedavno obavljala dužnost državnog sekretara.\nMeđu 500 najuticajnijih osoba sveta našao se i predsednik Rusije Vladimir Putin, šef ruske diplomatije Sergej Lavrov, kao i tibetanski duhovni vođa dalaj lama, generalni sekretar UN Ban Ki-mun, gradonačelnik Njujorka Majkl Blumberg, ali i direktori bezbednosnih agencija – američke CIA Džon Brenan i ruske FSB Aleksandar Botnikof.\nNa listi najmoćnijih su i predsednik Francuske Fransoa Oland, turski predsednik Abdulah Gul, gradonačelnici Tokija i Osake Naoki Inose i Toru Hašimoto, kao i predsednik Avganistana Hamid Karzai i severnokorejski lider Kim Džong Un.\nNajmoćnija svetska marka je „Koka kola“, čiji se prizvodi konzumiraju u više od 200 država, na listi najvećih kompanija je i „Epl“, a među najuticajnijim u virtuelnoj sferi su „Fejsbuk“, „Gugl“ „Yu tjub“, „Wikipedija“ i „Jahu“.


Vesić: Zahvalnost Gradskom centru na besprekornom radu – GC BEOGRAD\nZamenik gradonačelnika Goran Vesić, zajedno sa gradskom sekretarkom za socijalnu zaštitu Natašom Stanisavljević i direktorkom Gradskog centra za socijalni rad u Beogradu Zoricom Pavlović, obišao je Gradski centar – Odeljenje Vračar, kako bi se uverio da se i dalje poštuju sve zaštitne mere, i istovremeno zahvalio zaposlenima na velikom uloženom trudu. Kako je tom prilikom precizirao, Gradski centar za socijalni rad u Beogradu ima oko stotinu hiljada korisnika, pa je dnevna frekvencija ljudi velika, zbog čega je veoma važno da se pravila poštuju.\n– Vanredno stanje je završeno, ali epidemija još uvek traje. Zato je važno da sve institucije, posebno one u kojima zaposleni dolaze u kontakt sa velikim brojem ljudi, apsolutno budu zaštićene i da se poštuju sva epidemiološka pravila. Još ćemo neko vreme, a verovatno i duže, živeti po novim pravilima koja podrazumevaju promenu ponašanja – rekao je Vesić.\nOn je naveo da su zaposleni radili u otežanim uslovima, ali da su uspeli da ispoštuju sve potrebe svojih korisnika i posao obavljaju besprekorno.\n– I ne samo to – posredstvom ovih centara delili smo i pakete za penzionere, što je njima bio dodatni posao koji su takođe uspeli da urade. Pokazali su da su institucija društva na koju možemo da se oslonimo – istakao je Vesić.\nZamenik gradonačelnika je dodao i da je Grad Beograd područnim centrima obezbedio svu zaštitnu opremu, a Opština Vračar se obavezala da će dodatno zaštititi i ljude na prijemnim odeljenjima.\n– Na taj način štitimo i zaposlene i korisnike, i omogućavamo da centri neometano rade. Ponosni smo na Gradski centar za socijalni rad jer obavlja tešku funkciju u našem društvu, brine se o onima kojima je pomoć društva najpotrebnija i upravo postoji da bi društvo moglo da bude humano – naglasio je Vesić.\nGradska sekretarka za socijalnu zaštitu Nataša Stanisavljević je istakla da je ovo pravi primer saradnje između Grada Beograda, gradske opštine i najveće institucije u Republici Srbiji kada je u pitanju socijalna zaštita, a to je Gradski centar za socijalni rad. Kako je naglasila, za vreme vanrednog stanja sva davanja su isplaćivana na vreme i bez dana kašnjenja.\n– Sve ono što je bilo potrebno Gradskom centru za socijalni rad, kako bi funkcionisao za vreme vanrednog stanja, obezbedio je Gradski štab za vanredne situacije. Sada se pripremamo za period posle. To znači da treba da omogućimo da svi građani koji dođu u Gradski centar za socijalni rad, ali i svi zaposleni budu maksimalno zaštićeni. Zato ovom prilikom izražavam zahvalnost svim socijalnim radnicima, celom sistemu socijalne zaštite i svim ljudima u Gradu Beogradu koji su uspeli da iznesu da, i u vreme vanrednog stanja, zbrinemo sve korisnike i uradimo sve na vreme i bez dana kašnjenja – istakla je Stanisavljevićeva.\nDirektorka Gradskog centra za socijalni rad u Beogradu Zorica Pavlović je ukazala na veliku podršku i pomoć Grada Beograda i lokalne samouprave za vreme vanrednog stanja, a naročito kada je reč o podeli paketa našim najstarijim sugrađanima.\n– Cilj je bio da stariji sugrađani sve što im je potrebno dobiju u svojim domovima, jer je zaista bilo potrebno da ostanu kod kuće i na taj način se zaštite – istakla je Pavlovićeva.\nOna je precizirala da im je Sekretarijat za socijalnu zaštitu obezbedio 12.000 jednokratnih zaštitnih maski, 2.000 platnenih zaštitnih maski, 7.700 pari rukavica, 138 vizira, zatim veće količine sredstava za dezinfekciju, 18 dezobarijera, 17 beskontaktnih toplomera. Sve je to veoma važno zato što se očekuje veliki priliv korisnika radi ostvarivanja i obnavljanja prava, naglasila je ona.\nPredsednik opštine Vračar Milan Nedeljković zahvalio je svima na uspešnoj saradnji i istakao da su volonteri ove opštine uspeli da podele 3.432 paketa Grada Beograda socijalno ugroženim osobama i penzionerima sa primanjima manjim od 30.000 dinara.\nOn je naveo da Opština Vračar ima najbrojniji volonterski servis i da je u saradnji sa Centrom za socijalni rad, koji je pružio logističku podršku, svakodnevno donošen obrok korisnicima Narodne kuhinje.


Predsednik Republike Srpske Milorad Dodik ocenio je da je bošnjački član Predsedništva BiH Bakir Izetbegović najveća opasnost po stabilnost u BiH i regionu, jer na sve načine pokušava da...\nAlija izazvao rat u Bosni\nKoalicioni partner Bakira Izetbegovića, lider Saveza za bolju budućnost (SBB) Fahrudin Radončić, teško je optužio SDA i njenog osnivača Aliju Izetbegovića. Radončić je potvrdio ono na šta...\nVIDEO: Ovo je Arkanov poslednji intervju\nTokom bombardovanja 1999. godine novinar iz Australije Ričard Karlton napravio je poslednji intervju sa Željkom Ražnatovićem Arkanom, koji je emitovan nedugo zatim. Ražnatović je ubijen pola...\nOdlukom Ministarstva za civilne poslove Bosne i Hercegovine, svi koji su državljanstvo BiH stekli posle 1992. moraju ponovo da dokazuju da su legalni državljani BiH! Poslednji rok za reviziju,...\nHaški osuđenik Radovan Karadžić je u intervjuu nemačkom “Cajtu“ rekao i da je zaustavljao vojsku jer je verovao strancima i drugoj propagandi. Nemački list je intervju sa haškim...


Privatna potrošnja i investicije poguraće rast ekonomije\nCrnogorska ekonomija bi u ovoj godini, prema prognozama Centralne banke (CBCG), trebalo da ojača oko tri odsto, a rast će biti podstaknut privatnom potrošnjom, investicijama i pozitivnim doprinosom neto izvoza, saopštio je viceguverner vrhovne monetarne institucije, Nikola Fabris.\nOn je u intervjuu agenciji Mina-business kazao da CBCG u ovoj godini očekuje da će investicije u privatnom sektoru kompenzovati smanjenje investicija iz javnih izvora koje su dostigle najviše nivoe u prethodne dvije godine, usljed izgradnje najvećeg infrastrukturnog projekta u Crnoj Gori, auto-puta.\n„Nosioci ekonomskog rasta biće sektori turizma i energetike. Takođe, smatramo da je realno očekivati postepeni oporavak prerađivačke industrije i rast poljoprivredne proizvodnje u funkciji redukcije uvoza“, rekao je Fabris.\nPrema procjenama CBCG, stopa rasta bruto domaćeg proizvoda (BDP) u prošloj godini bi trebalo da iznosi oko 3,2 odsto, što je na liniji sa prognozama većine međunarodnih institucija.\n„Pored pojačane investicione aktivnosti u javnom i privatnom sektoru, snažna komponenta u strukturi BDP-a je i potrošnja stanovništva zahvaljujući poboljšanju uslova na tržištu rada, smanjenju nezaposlenosti, održivom rastu kreditiranja i stabilnom prilivu doznaka iz inostanstva“, smatra Fabris.\nPosmatrano po sektorima, nosioci rasta u prošloj godini bili su turizam, zasnovan na rastu kvaliteta i obima turističke ponude, građevinarstvo, dominantno usljed nastavka gradnje autoputa, turističkih i energetskih objekata, kao i trgovina i saobraćaj.\nKomentarišući nastavak izgradnje autoputa i način finansiranja drugih dionica, Fabris je rekao da se tu radi o vrlo osjetljivom pitanju.\n“S jedne strane prenapregnute javne finansije ne ostavljaju značajan prostor za finansiranje iz budžeta, dok je, sa druge strane, za punu valorizaciju neophodan završetak auto-puta. Smatram da za sljedeću dionicu auto-puta, dužine oko 20 kilometara, za koju procijenjenji troškovi iznose oko 270 miliona EUR, neće biti problem da se obezbijede sredstva”, naveo je Fabris.\nKada su u pitanju ostale dionice, Fabris smatra da je najbolje rješenje da se grade kroz koncesioni aranžman.\n“Po mom mišljenju, optimalno rješenje bi bilo da se postigne dogovor i da se kroz zajedničku koncesiju grade sve preostale dionice od Beograda do Bara”, saopštio je Fabris.\nKada je u pitanju javni dug, Fabris je rekao da je saniranje posljedica globalne finansijske krize i implementacija krupnih infrastrukturnih projekata u posljednjoj deceniji rezultiralo njegovim brzim rastom.\n“Stav CBCG je da je javni dug ključni izazov Vlade u narednom srednjoročnom periodu. Iako je evidentno da postoji problem, treba istaći da je njegovo rješavanje u toku i da očekujemo da će mjere fiskalne konsolidacije predviđene planom sanacije i fiskalnom strategijom dati rezultate”, dodao je Fabris.\nPrema njegovim riječima, bruto javni dug će, prema procjeni, na kraju prošle godine dostići nivo od 79,6 odsto BDP-a.\n“Procjena Ministarstva finansija je da će depoziti sa zlatom iznositi oko 550 miliona EUR, tako da će neto javni dug na kraju prošle godine iznositi oko 68 odsto BDP-a. Istovremeno, u eurozoni javni dug iznosi oko 80 odsto BDP-a”, precizirao je Fabris.\nIako je, kako je rekao, nivo javnog duga visok, država još nije ušla u zonu koja bi se mogla smatrati kritičnom, i to iz dva razloga.\n“Prvo, povećanje javnog duga na kraju godine uzrokovano je emisijom euroobveznica u vrijednosti od 500 miliona EUR, u cilju obezbjeđivanja sredstava za finansiranje budžeta i otplatu dugova u ovoj godini, tako da će već u prvoj polovini godine javni dug bilježiti trend pada. Drugo, privođenje kraju najkrupnijeg infrastrukturnog projekta u Crnoj Gori – izgradnje autoputa, automatski će voditi postepenom opadanju javnog duga”, objasnio je Fabris.\nPrema njegovim riječima, Vlada mora nastaviti sa implemenacijom mjera fiskalne konsolidacije predviđene planom sanacije i fiskalnom strategijom, kao i razviti novu sveobuhvatnu fiskalnu strategiju u toku ove godine, sa jasno definisanim mjerama i načinima za dovođenje nivoa javnog duga u granice održivosti.\n“Dosljednom primjenom ovih mjera i redovnom otplatom, procjena je da će u srednjem roku, do 2022. godine, nivo javnog duga pasti na nivo od 63,2 odsto BDP-a”, saopštio je Fabris.\nKomentarišući prošlu godinu na crnogorskom bankaskom tržištu i uvođenje stečaja u dvije banke, Fabris je rekao da je godina počela dosta turbulentno, a završila se izuzetno uspješno.\n„Skoro svi bankarski indikatori su na istorijskom maksimumu. Aktiva banaka je za prvih 11 mjeseci dostigla 4,7 milijarde EUR i uskoro će se izjednačiti sa BDP-om koji je za prošlu godinu projektovan na nivou od 4,8 milijardi EUR. Likvidna aktiva na nivou sistema je na izuzetno visokom nivou i iznosi preko milijardu EUR odnosno preko 23 odsto ukupne aktive“, rekao je Fabis.\nOn je naveo da je kapital banaka premašio 600 miliona EUR i njegovo povećanje u posljednjih 12 mjeseci je bilo impresivno, od preko 20 odsto.\n„Nivo loših kredita je opao na 4,62 odsto, depoziti su prešli 3,5 milijarde EUR i povećani su preko deset odsto u posljednjih 12 mjeseci. Krediti su prešli tri milijarde EUR i takođe su povećani preko deset odsto. Kamatne stope su na istorijskom minimumu, pa je aktivna ponderisana efektivna kamatna stopa u novembru iznosila 6,08 odsto“, podsjetio je Fabris.\nOn smatra da svi ti indikatori dovoljno govore sami po sebi o stanju u bankarskom sistemu.\nFabris je, komentarišući odluke Vlade da ponudi u koncesije crnogorske aerodrome i da sa 155 miliona EUR pomogne nacionalnu avio-kompaniju, kazao da ta pitanja nije su u direktnoj nadležnosti CBCG, zbog čega može da iznese samo načelne stavove.\n“Kada su u pitanju aerodromi, smatram da treba podržati svako rješenje koje donosi modernizaciju aerodroma i povećanje njihovih prihoda. Montenegro Airlines je kompanija koja ima veliki značaj za crnogorsku privredu i u našim preporukama Vladi za vođenje ekonomske politike naveli smo da je potrebno kreirati model za racionalno restrukturiranje nacionalne avio-kompanije, u cilju uspostavljanja poslovanja na održivom nivou“, poručio je Fabris.\nNa pitanje da li CBCG ima u planu da uvede neke nove mehanizme provjere banaka u smislu kredita, obavezne rezerve, kolaterala, Fabris je odgovorio da je vrhovna monetarna institucija planirala da ove godine uradi nezavisnu procjenu kvaliteta aktive u bankarskom sistemu.\n“Tender za savjetnika CBCG je već raspisan i plan je da procjenu za svih 13 banaka urade visoko reputabilni revizori sa međunarodnim iskustvom na ovim poslovima. Ova aktivnost za čitav bankarski sistem trebalo bi da bude završena do kraja ove godine, a rezultati će pokazati da li postoji neka skrivena ranjivost i da li je nekoj banci potreban dodatan kapital”, rekao je Fabris.\nU pitanju je, kako je zaključio, preventivna mjera koja treba da ojača stabilnost bankarskog sistema.


CEDEM: Đukanović na izborima dobija 50,6 odsto glasova\nLider crnogorske vladajuće Demokratske partije socijalista (DPS) i predsednički kandidat Milo Đukanović osvojio bi 50,6 odsto glasova na predsedničkim izborima 15. aprila, pokazala je anketa Centra za demokratiju i ljudska prava (CEDEM).\nirektorka CEDEM Milena Bešić saopštila je da je osam odsto građana neopredeljeno, prema anketi u kojoj su učestvovala 1.004 ispitanika.\nUkoliko bi bilo drugog kruga predsedničkih izbora, 55 odsto opredeljenih glasalo bi za kandidata vladajuće koalicije, a 45 odsto za kandidata opozicije. Nezavisno od toga za koga će glasati, 52,6 ispitanih veruje da će pobediti Đukanović, navela je Bešićeva.\n"Predsednička kampanja je u toku, ostale su još dve sedmice i to može da utiče na rezultate istraživanja", kazala je Bešić.\nĐukanovića su podržali koalicioni partneri u izvršnoj vlasti, Socijaldemokrate Ivana Brajovića i manjinske partije Bošnjaka i Hrvata, dok je Draginju Vuksanović, kandidatkinju Socijaldemokratske partije Crne Gore Ranka Krivokapića, podržao opozicioni DEMOS Miodraga Lekića.\nBojanić je objednio veći deo crnogorske opozicije - Demokrate, Demokratski front (DF), Građanski pokret URA, Socijalističku narodnu partiju (SNP) i Ujedinjenu Crnu Goru Gorana Danilovića.


Zrinjski dočekuje Diferdanž u kvalifikacijama za Ligu Evrope\n27. 08. 2020 10:53\nFudbaleri Zrinjskog večeras u Mostaru dočekuju Diferdanž u okviru prvog kola kvalifikacija za Ligu Evrope. Utakmica se igra od 20 časova.\n05. 08. 2020 19:38\nZrinjski počeo s treninzima\n19. 05. 2020 12:15\nFudbaleri HŠK Zrinjski ponovo su u pogonu. Nakon više od dva mjeseca takozvanog online rada, igrači na koje u ovom trenutku računa stručni štab, okupili su se na stadionu "Pod Bijelim brijegom" u Mostaru i odradili prvi trening, nakon što su dan ranije testovi pokazali da su svi negativni na virus korona. Šef stručnog štaba Mladen Žižović izjavio je da će tokom prve sedmice rada akcenat biti na aerobnom dijelu.\n11. 06. 2018 11:50\nNakon dvije osvojene titule sa Zrinjskim, Blaž Slišković je odlučio da više ne bude trener mostarskog tima.\n20. 05. 2018 20:08\nMOSTAR - U zadnjem kolu Lige za prvaka Bosne i Hercegovine na stadionu ”Pod Bijelim brijegom” u Mostaru HŠK Zrinjski je FK Krupu svladao, rezultatom 4:0, te po treći put uzastopce osvojio naslov prvaka BiH, a u istoriju bh. fudbala upisao šesti naslov državnog prvaka.\nSlišković čeka i novu kaznu\nBlaž Slišković, šef stručnog štaba Zrinjskog, kažnjen je sa 500 KM i zabranom vršenja trenerske funkcije od jedne utakmice, odlučeno je na sjednici Disciplinske komisije Nogometnog saveza BiH, koja će mu vjerovatno u narednom periodu izreći i novu mjeru. Strateg "plemića" sankcionisan je zbog toga što je 7. marta, nakon meča Borca i Zrinjskog, okrivio čelnike N/FS BiH da su natjerali glavnog arbitra Vladimira Bjelicu da dozvoli odigravanje meča iako su uslovi, kako smatra, bili nemogući.\nBlaž Slišković najavio i treću uzastopnu titulu Zrinjskog\nNi osam odlazaka ove zime, ni izostanak trojice standardnih igrača sa priprema zbog reprezentativnih obaveza nije poljuljalo snagu i ambicije Nogometnog kluba Zrinjski.\n30. 10. 2017 16:14\nBlaž Slišković ostaje trener HŠK Zrinjski iz Mostara, saopštilo je rukovodstvo aktuelnog prvaka Bosna i Hercegovine.


Zelenski: EU je obećala Ukrajini „pravu“ vakcinu, ne verujte onima koji su se vakcinisali ruskom - 08.10.2020, Sputnik Srbija\nZelenski: EU je obećala Ukrajini „pravu“ vakcinu, ne verujte onima koji su se vakcinisali ruskom\nUkrajinski predsednik Vladimir Zelenski savetuje da se ne veruje izjavama političara koji su se već vakcinisali ruskom vakcinom protiv virusa korona „Sputnjik... 08.10.2020, Sputnik Srbija\nevropa, svet, vesti, rusija, vladimir zelenski\n16:48 08.10.2020 (Osveženo: 13:59 21.09.2021)\nUkrajinski predsednik Vladimir Zelenski savetuje da se ne veruje izjavama političara koji su se već vakcinisali ruskom vakcinom protiv virusa korona „Sputnjik V“, rekavši da više veruje Evropskoj uniji koja je Ukrajini obećala „pravu“ vakcinu.\n„Evropska unija potvrdila je da će pomoći Ukrajini da dobije pravu vakcinu, kada se pojavi i kada ne bude izazivala sumnje kod naučnika. Stoga ne savetujem da se previše veruje predizbornim inicijativama pojedinih cinika koji su se već vakcinisali neproverenim sredstvima“, napisao je Zelenski na nalogu na Telegramu.\nRanije je lider političkog saveta ukrajinske stranke Opoziciona platforma – za život Viktor Medvedčuk na sastanku sa ruskim predsednikom Vladimirom Putinom saopštio da je proverio na sebi rusku vakcinu, istakavši da nije imao nikakve komplikacije i da je veoma lako podneo.\nRusija je registrovala prvu u svetu vakcinu protiv virusa korona u avgustu, a trenutno su u toku postregistraciona klinička ispitivanja.\nPutin: Postoji mogućnost isporuke vakcine protiv kovida Ukrajini\nViše od četiri hiljade Belorusa želi da učestvuje u ispitivanjima ruske vakcine protiv korone


SNP: Đukanović zapaljivom retorikom brani lične interese\nTanjug 15. aprila 2021. 09:46\nPODGORICA – Povodom ponovnog bavljenja predsednika Mila Đukanovića navodnim srpskim malignim uticajem u Crnoj Gori, Socijalistička narodna partija (SNP) saopštila je da on najnovijim izjavama i oprobanom zapaljivom retorikom pokušava da odbrani lične interese.\nĐukanović je, kažu, u poslednjim izjavama koristio retoriku sličnu onoj kada je pretio da će se „odmetati u šume“ da bi branio državu.\n“To je govor propale politike zahvaljujući kojoj je uspeo da zgrne milione tokom prethodnih decenija“, poručuju iz SNP-a.\nNavode i da u njegovoj najnovijoj izjavi ima elemenata pretnji javnom redu i miru i da bi tužilački organi trebalo da reaguju.\n“Njegove optužbe na račun nove vlade smatramo pokušajem da se odbrani neodbranjivo, odnosno sva njegova i nepočinstva njegove klike koji su Crnu Goru doveli do ivice provalije u svakom smislu“, poručili su iz SNP-a.


Brković prodaje hotele – Bankar.me\nJuly 21, 2018 BERZA, Članci, CRNA GORA, CRNA GORA, SVE VIJESTI Leave a comment\nBrković je krajem decembra 2007. godine kupio 59,45 odsto kapitala HTP Boka za 22 miliona eura, uz obavezu da uloži 350 miliona, izgradi i renovira četiri hotela za tri godine i zaposli 1,2 hiljade radnika. Na prijedlog člana Savjeta Srđe Kekovića donesen je zaključak da ministarstva finansija i zdravlja za narednu sjednicu pripreme cjelovitu informaciju o statusu bolnice u Meljinama.\nSavjet je predložio Vladi da usvoji izvještaj o rezultatima pregovora po osnovu međunarodnog tendera za izdavanje u dugoročni zakup zemljišta za izgradnju baznog naselja planinskog centra „Kolašin 1600“, sa prijedlogom odluke.\n– Predmet 20-godišnjeg zakupa je zemljište površine 272 hiljade kvadrata po fiksnoj zakupnini od deset centi po kvadratu i varijabilnoj zakupnini od 0,1 odsto neto godišnje, uz klauzulu da se plaća unaprijed za deset godina – saopšteno je nakon sjednice. Sastavni dio ugovora čini i investicioni program predstavljen u četiri klastera od 50 miliona eura, od čega je predviđeno ulaganje od 12,8 miliona u prvom klasteru za prve četiri godine.\n– Prostornim planom posebne namjene Bjelasica i Komovi i detaljnom razradom lokaliteta Kolašin 1600 ova lokacija je prepoznata kao okosnica razvoja zimskog turizma u sjevernom regionu sa još sedam zimskih centara: Žarski, Cmiljača, Torine, Kolašin 1450, Jelovica sa golf naseljem, Komovi i Eko adventure park Komovi – objašnjeno je u saopštenju.\nSavjet je, na zahtjev Ministarstva ekonomije, predložio da u plan privatizacije bude uvršten i Kastelo Montenegro Pljevlja u kojem je država vlasnik 86,8 odsto, a za čiju je kupovinu zainteresovana njemačka kompanija Kohler Verpakungstehnik. Savjet je razmotrio i informaciju Komisije za imovinska pitanja, kojoj je dostavljen zahtjev kompanija Margo Market, Trgokop, Dinamik trejd, Volumen trejd i Ritam trejd da se utvrdi da su isplatili adekvatnu tržišnu naknadu u postupku privatizacije za zemljište.\nZaključeno je da se zbog nepotpune dokumentacije nijesu stekli uslovi za davanje mišljenja. Na osnovu zahtjeva Eko meso iz Bijelog Polja Savjet je ocijenio da su se stekli uslovi za pretvaranje prava korišćenja u pravo svojine za katastarske parcele ukupne površine 35.405 kvadrata.\nPOJMOVIDragan Brković stečaj vektra boka Vektra Boka\nPrevious Ako izgradnja autoputa bude kasnila, slijedi rast PDV-a i akciza, restrikcije…\nSljedeći Profit CKB 6,7 miliona\nOdbijen zahtjev Vektra Boke da proda hotele Plaža i Igalo\nOdbijena inicijativa Vektre, Brković poručio da će se boriti do Strazbura